ΠΕΜΠΤΗ ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΣΥΜΒΟΥΛΙΟ ΚΑΙ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ σχετικά με την εφαρμογή των άρθρων 4 και 5 της οδηγίας 89/552/ΕΟΚ «Τηλεόραση χωρίς σύνορα», όπως τροποποιήθηκε από την οδηγία 97/36/ΕΚ, για την περίοδο 1999 και 2000

ΠΙΝΑΚΑΣ ΠΕΡΙΕΧΟΜΕΝΩΝ

ΕΙΣΑΓΩΓΗ

I. ΓΝΩΜΗ ΤΗΣ ΕΠΙΤΡΟΠΗΣ ΣΧΕΤΙΚΑ ΜΕ ΤΗΝ ΕΦΑΡΜΟΓΗ ΤΩΝ ΑΡΘΡΩΝ 4 ΚΑΙ 5 ΓΙΑ ΤΗΝ ΠΕΡΙΟΔΟ 1999/2000

1. Η εφαρμογή από τα κράτη μέλη της Ευρωπαϊκής Ένωσης

1.1 Η μετάδοση πλειοψηφικού ποσοστού ευρωπαϊκών έργων

1.1.1. Εκτίμηση σε κοινοτικό επίπεδο

1.1.2. Εκτίμηση σε εθνικό επίπεδο

1.2. Έργα ανεξάρτητων παραγωγών

1.2.1. Εκτίμηση σε κοινοτικό επίπεδο

1.2.2. Εκτίμηση σε επίπεδο κράτους μέλους

2. Εφαρμογή από τα κράτη της Ευρωπαϊκής Ζώνης Ελεύθερων Συναλλαγών που συμμετέχουν στον Ευρωπαϊκό Οικονομικό Χώρο

2.1. Μετάδοση πλειοψηφικού ποσοστού ευρωπαϊκών έργων

2.2. Ευρωπαϊκά έργα ανεξάρτητων παραγωγών

2.1. Μετάδοση πλειοψηφικού ποσοστού ευρωπαϊκών έργων

2.2. Ευρωπαϊκά έργα ανεξάρτητων παραγωγών

II. - ΠΕΡΙΛΗΨΗ ΤΩΝ ΕΚΘΕΣΕΩΝ ΠΟΥ ΥΠΕΒΑΛΑΝ ΤΑ ΚΡΑΤΗ ΜΕΛΗ

III. ΠΕΡΙΛΗΨΗ ΤΩΝ ΕΚΘΕΣΕΩΝ ΠΟΥ ΕΧΟΥΝ ΥΠΟΒΑΛΕΙ ΤΑ ΚΡΑΤΗ ΜΕΛΗ ΤΗΣ ΕΥΡΩΠΑΪΚΗΣ ΖΩΝΗΣ ΕΛΕΥΘΕΡΩΝ ΣΥΝΑΛΛΑΓΩΝ, ΠΟΥ ΣΥΜΜΕΤΕΧΟΥΝ ΣΤΟΝ ΕΥΡΩΠΑΪΚΟ ΟΙΚΟΝΟΜΙΚΟ ΧΩΡΟ

IV. ΠΑΡΑΡΤΗΜΑΤΑ

ΠΑΡΑΡΤΗΜΑ 1 ανακεφαλαιωτικοσ Κατάλογος των τηλεοπτικών σταθμών των κρατών μελών της Ευρωπαϊκής Ένωσης που δεν έχουν επιτύχει πλειοψηφικό ποσοστό ευρωπαϊκών έργων ή/και το ελάχιστο ποσοστό του 10 % για ευρωπαϊκά έργα ανεξάρτητων παραγωγών

ΠΑΡΑΡΤΗΜΑ 2 Παράμετροι που χρησιμοποιήθηκαν για τον υπολογισμό των μέσων όρων μετάδοσης ευρωπαϊκών έργων από τους τηλεοπτικούς σταθμούς των κρατών μελών της Ευρωπαϊκής Ένωσης (λαμβάνοντας υπόψη την τηλεθέαση) - άρθρο 4 της οδηγίας «Τηλεόραση χωρίς σύνορα»

ΕΙΣΑΓΩΓΗ

Η παρούσα ανακοίνωση, η οποία συντάχθηκε στο πλαίσιο εφαρμογής του άρθρου 4, παρ. 3 της οδηγίας 89/552/ΕΟΚ [1] του Συμβουλίου της 3ης Οκτωβρίου 1989 για το συντονισμό ορισμένων νομοθετικών, κανονιστικών και διοικητικών διατάξεων των κρατών μελών σχετικά με την άσκηση τηλεοπτικών δραστηριοτήτων, όπως τροποποιήθηκε από την οδηγία 97/36/ΕΚ του Ευρωπαϊκού Κοινοβουλίου και του Συμβουλίου της 30ής Ιουνίου 1997 [2] (εφεξής καλούμενη η οδηγία «Tηλεόραση χωρίς σύνορα»), αποτελεί την πέμπτη έκθεση της Επιτροπής για την εφαρμογή των άρθρων 4 και 5.

[1] ΕΕ L 298 της 17.10.1989

[2] ΕΕ L 202 της 30.07.1997

Το παρόν έγγραφο περιλαμβάνει μια στατιστική κατάσταση σχετικά με την επίτευξη του ποσοστού που αναφέρεται στα άρθρα 4 και 5 για την περίοδο 1999-2000, για κάθε τηλεοπτικό πρόγραμμα που υπάγεται στη δικαιοδοσία του ενδιαφερόμενου κράτους μέλους της Ευρωπαϊκής Ένωσης, καθώς και για τα τηλεοπτικά προγράμματα των κρατών μελών της Ευρωπαϊκής Ζώνης Ελεύθερων Συναλλαγών (ΕΖΕΣ) που συμμετέχουν στον Ευρωπαϊκό Οικονομικό Χώρο (ΕΟΧ). Πράγματι, τα κράτη μέλη οφείλουν να διαβιβάζουν, ανά διετία, στην Επιτροπή έκθεση σχετικά με την εφαρμογή των άρθρων 4 και 5. Η Επιτροπή μεριμνά σχετικά σύμφωνα με τις διατάξεις της Συνθήκης.

Στόχος του παρόντος εγγράφου είναι να γνωστοποιήσει τις εν λόγω εθνικές εκθέσεις στα κράτη μέλη, το Ευρωπαϊκό Κοινοβούλιο και το Συμβούλιο, συνοδεύοντάς τις από τη γνωμοδότηση της Επιτροπής σχετικά με την εφαρμογή των άρθρων 4 και 5 της οδηγίας «Tηλεόραση χωρίς σύνορα».

Το παρόν έγγραφο αποτελείται από τρία μέρη και δύο παραρτήματα:

* Μέρος I - Γνώμη της Επιτροπής σχετικά με την εφαρμογή των άρθρων 4 και 5 για την περίοδο 1999-2000.

* Μέρος II - Εθνικές εκθέσεις των κρατών μελών της Ευρωπαϊκής Ένωσης.

* Μέρος III - Εθνικές εκθέσεις που υποβλήθηκαν από τα κράτη μέλη της ΕΖΕΣ τα οποία συμμετέχουν στον ΕΟΧ.

* Παράρτημα 1: Κατάλογος των τηλεοπτικών σταθμών των κρατών μελών της Ευρωπαϊκής Ένωσης που δεν έχουν επιτύχει πλειοψηφικό ποσοστό ευρωπαϊκών έργων (άρθρο 4 της οδηγίας) ή/και το ελάχιστο ποσοστό του 10 % για ευρωπαϊκά έργα ανεξάρτητων παραγωγών (άρθρο 5 της οδηγίας).

* Παράρτημα 2: Παράμετροι που χρησιμοποιήθηκαν για τον υπολογισμό των μέσων όρων μετάδοσης ευρωπαϊκών έργων από τους τηλεοπτικούς σταθμούς των κρατών μελών της Ευρωπαϊκής Ένωσης (λαμβάνοντας υπόψη την τηλεθέαση)- άρθρο 4 της οδηγίας.

I. ΓΝΩΜΗ ΤΗΣ ΕΠΙΤΡΟΠΗΣ ΣΧΕΤΙΚΑ ΜΕ ΤΗΝ ΕΦΑΡΜΟΓΗ ΤΩΝ ΑΡΘΡΩΝ 4 ΚΑΙ 5 ΓΙΑ ΤΗΝ ΠΕΡΙΟΔΟ 1999/2000

1. Η εφαρμογή από τα κράτη μέλη της Ευρωπαϊκής Ένωσης

Η Επιτροπή οφείλει να μεριμνά, στο πλαίσιο εφαρμογής του άρθρου 4, παρ. 3 της οδηγίας «Tηλεόραση χωρίς σύνορα», για την εφαρμογή των άρθρων 4 και 5 σύμφωνα με τις διατάξεις της Συνθήκης.

Τα κράτη μέλη της Ευρωπαϊκής Ένωσης και τα κράτη μέλη της ΕΖΕΣ που συμμετέχουν στον ΕΟΧ οφείλουν να διαβιβάζουν στην Επιτροπή, ανά διετία, έκθεση σχετικά με την εφαρμογή των άρθρων 4 και 5, η οποία περιλαμβάνει ιδίως (i) μια στατιστική κατάσταση σχετικά με την επίτευξη του ποσοστού που αναφέρεται στα εν λόγω δύο άρθρα για κάθε τηλεοπτικό πρόγραμμα που υπάγεται στη δικαιοδοσία του ενδιαφερόμενου κράτους μέλους, (ii) τους λόγους για τους οποίους, σε κάθε περίπτωση, δεν κατέστη δυνατό να επιτευχθεί το ποσοστό αυτό, (iii) καθώς και τα μέτρα που ελήφθησαν ή που προβλέπονται για την επίτευξή του.

Το άρθρο 4, παρ. 3 της οδηγίας προβλέπει ότι η Επιτροπή μπορεί να λαμβάνει υπόψη, στη γνώμη της, ιδίως τα ακόλουθα στοιχεία (ενδεικτική απαρίθμηση):

- την πρόοδο που έχει επιτευχθεί σε σύγκριση με τα προηγούμενα έτη,

- το μερίδιο των έργων πρώτης μετάδοσης στον προγραμματισμό,

- τις ιδιαίτερες συνθήκες λειτουργίας των νέων ραδιοτηλεοπτικών οργανισμών,

- την ειδική κατάσταση των χωρών που έχουν μικρή ικανότητα οπτικοακουστικής παραγωγής ή/και περιορισμένη γλωσσική εμβέλεια.

Προκειμένου να διευκολυνθούν τα κράτη μέλη στην επίτευξη των υποχρεώσεών τους όσον αφορά τον έλεγχο, εκπονήθηκαν κατευθύνσεις στα πλαίσια της Επιτροπής επαφών [3], οι οποίες προτάθηκαν για την εφαρμογή των άρθρων 4 και 5. Οι εν λόγω κατευθυντήριες γραμμές, οι οποίες έχουν σκοπό να καταστούν σαφείς ορισμένοι όροι και να αποφευχθούν πιθανές διαφορές όσον αφορά την ερμηνεία και την εφαρμογή της οδηγίας [4], τέθηκαν σε ισχύ από 1ης Ιανουαρίου 1999 και, συνεπώς, καλύπτουν την περίοδο αναφοράς (1999-2000) της παρούσας έκθεσης.

[3] http://europa.eu.int/comm/avpolicy/regul/twf/art45/art45-intro_fr.htm

[4] Ενδεικτικά αναφέρεται ότι οι εν λόγω κατευθύνσεις, στο σημείο 2.2. αναφέρουν ότι είναι άσκοπο να γνωστοποιούνται στις εθνικές εκθέσεις οι πληροφορίες σχετικά με τους σταθμούς που εκπέμπουν αποκλειστικά «ειδήσεις, αθλητικές εκδηλώσεις, τηλεοπτικά παιχνίδια, διαφημίσεις, υπηρεσίες τηλεκειμενογραφίας και τηλεαγοράς».

Αυτό είναι το πλαίσιο εντός του οποίου πρέπει να εξετασθεί η παρούσα γνώμη η οποία παρουσιάζει, για πρώτη φορά, τις γενικές τάσεις που διαπιστώνονται, τόσο σε κοινοτικό όσο και σε εθνικό επίπεδο. Για το σκοπό αυτό, αναπτύχθηκαν μια σειρά δείκτες, οι οποίοι στηρίζονται στα κριτήρια των άρθρων 4 και 5 της οδηγίας, προκειμένου να παράσχουν ένα αντικειμενικό πλαίσιο ανάλυσης.

Άρθρο 4 (ευρωπαϊκά έργα):

* Δείκτης 1: μέσο ποσοστό του χρόνου μετάδοσης που αφιερώνουν οι ευρωπαϊκοί σταθμοί με τη μεγαλύτερη τηλεθέαση [5] σε ευρωπαϊκά έργα σε κάθε εξεταζόμενο κράτος μέλος.

[5] Τα μερίδια της αγοράς τηλεθέασης στηρίζονται, για κάθε έτος που εξετάζεται, στα πιο πρόσφατα δεδομένα που δημοσίευσε το Ευρωπαϊκό Παρατηρητήριο Οπτικοακουστικών Μέσων: Ετήσια στατιστική 2002 (Τόμος 2) «Οικιακός εξοπλισμός σε οπτικοακουστικές συσκευές, εξοπλισμός εκπομπής, τηλεθέαση». Εκτός από συγκεκριμένες περιπτώσεις, λαμβάνονται υπόψη όλοι οι σταθμοί που συγκεντρώνουν περισσότερο από 3 % των μεριδίων της αγοράς τηλεθέασης (σύνολο της ημέρας) σε καθένα από τα δύο έτη αναφοράς.

* Δείκτης 2: βαθμός συμμόρφωσης των σταθμών (που επιτυγχάνουν ή υπερβαίνουν το πλειοψηφικό ποσοστό), ανεξαρτήτως τύπου, σε κάθε εξεταζόμενο κράτος μέλος [6].

[6] Αυτό το αποτέλεσμα προκύπτει υπολογίζοντας το σύνολο των σταθμών που επιτυγχάνουν ή υπερβαίνουν το κατώφλι του 50 % και συσχετίζοντας αυτόν τον αριθμό με το συνολικό αριθμό των σταθμών που εμπίπτουν στο πεδίο εφαρμογής του άρθρου 4 της οδηγίας σε κάθε κράτος μέλος.

* Δείκτης 3: γενική τάση, ως προς τον αριθμό των σταθμών, ανεξαρτήτως τύπου, του προγραμματισμού ευρωπαϊκών έργων κατά την περίοδο αναφοράς (1999-2000) [7].

[7] Αυτό το αποτέλεσμα προκύπτει από τη σύγκριση των σταθμών, ανεξαρτήτως του πραγματικού ποσοστού του χρόνου εκπομπής που αφιερώνεται σε ευρωπαϊκά έργα, με ανοδική, σταθερή ή πτωτική τάση. Επίσης, λαμβάνονται υπόψη οι σταθμοί που εισέρχονται στην υπό εξέταση εθνική αγορά κατά την περίοδο αναφοράς.

Άρθρο 5 (ευρωπαϊκά έργα ανεξάρτητων παραγωγών) :

* Δείκτης 1: μέσος χρόνος εκπομπής ή, εναλλακτικά, ανάλογα με την επιλογή του κράτους μέλους κατά τη μεταφορά της οδηγίας, μέσο ποσοστό του προϋπολογισμού των προγραμμάτων που αφιερώνεται σε ευρωπαϊκά έργα ανεξάρτητων παραγωγών.

* Δείκτης 2: βαθμός συμμόρφωσης των σταθμών (που επιτυγχάνουν ή υπερβαίνουν το ελάχιστο ποσοστό του 10 %), ανεξαρτήτως τύπου, σε κάθε εξεταζόμενο κράτος μέλος. [8]

[8] Αυτό το αποτέλεσμα προκύπτει υπολογίζοντας το σύνολο των σταθμών που επιτυγχάνουν ή υπερβαίνουν το ελάχιστο ποσοστό του 10 % και συσχετίζοντας αυτόν τον αριθμό με το συνολικό αριθμό των σταθμών στους οποίους εφαρμόζεται το άρθρο 5 της οδηγίας σε κάθε κράτος μέλος.

* Δείκτης 3: γενική τάση, ως προς τον αριθμό των σταθμών, ανεξαρτήτως τύπου, του μέρους που αφιερώνεται σε ευρωπαϊκά έργα ανεξάρτητων παραγωγών σε κάθε εξεταζόμενο κράτος μέλος κατά την περίοδο αναφοράς (1999-2000).

* Δείκτης 4: μέσος χρόνος εκπομπής ή, εναλλακτικά, ανάλογα με την επιλογή του κράτους μέλους κατά τη μεταφορά της οδηγίας, ποσοστό του προϋπολογισμού των προγραμμάτων που αφιερώνεται σε πρόσφατα έργα ανεξάρτητων παραγωγών.

* Δείκτης 5: γενική τάση, ως προς τον αριθμό των σταθμών, ανεξαρτήτως τύπου, του μέρους που αφιερώνεται σε πρόσφατα έργα ανεξάρτητων παραγωγών σε κάθε εξεταζόμενο κράτος μέλος κατά την περίοδο αναφοράς (1999-2000).

Αυτοί οι δείκτες παρέχουν, για την περίοδο 1999-2000, και με την επιφύλαξη της ευχέρειας ορισμένων κρατών μελών, σύμφωνα με το άρθρο 3, παρ. 1 της οδηγίας «Τηλεόραση χωρίς σύνορα», να λαμβάνουν αυστηρότερα ή λεπτομερέστερα μέτρα σε αυτόν τον τομέα που συντονίζεται από την οδηγία [9], μια συνολική εικόνα για την εφαρμογή των άρθρων 4 και 5.

[9] Στην πράξη, υπογραμμίζεται ότι η πλειονότητα των κρατών μελών έκανε χρήση αυτής της ευχέρειας (π.χ.: εξαίρεση των ζωντανών εκπομπών στην Ιταλία, θετικός ορισμός των έργων που λαμβάνονται υπόψη στη Γερμανία, ποσοστό εκπομπής ευρωπαϊκών έργων 60 % στη Γαλλία, ποσοστό 25 % του μέρους που αφιερώνεται σε έργα ανεξάρτητων παραγωγών στο Ηνωμένο Βασίλειο και στις Κάτω Χώρες...)

1.1 Η μετάδοση πλειοψηφικού ποσοστού ευρωπαϊκών έργων

1.1.1. Εκτίμηση σε κοινοτικό επίπεδο

Γενικά, το πρώτο συμπέρασμα αφορά την εξέλιξη του αριθμού των τηλεοπτικών σταθμών στην Ευρώπη.

Καταρχάς, αξίζει να σημειωθεί ότι ο συνολικός αριθμός σταθμών [10], ανεξαρτήτως τύπου, στην Ευρώπη (κράτη μέλη της ΕE και κράτη μέλη της Ευρωπαϊκής Ζώνης Ελεύθερων Συναλλαγών που συμμετέχουν στον Ευρωπαϊκό Οικονομικό Χώρο) ήταν περίπου 550 τον Ιανουάριο του 1999 και 670 τον Ιανουάριο του 2000. Τον Ιανουάριο του 2001 ο συνολικός αριθμός των σταθμών ανήλθε σε 820 περίπου.

[10] Αυτός ο αριθμός προέκυψε από τα δεδομένα που δημοσίευσε το Ευρωπαϊκό Παρατηρητήριο Οπτικοακουστικών Μέσων: Ετήσια στατιστική, εκδόσεις 1999, 2000, 2001. Περιλαμβάνει τους εθνικούς σταθμούς (που διαθέτουν άδεια για επίγεια εκπομπή), τους εθνικούς σταθμούς (καλωδιακοί ή/και δορυφορικοί ή/και DTT, χωρίς αναλογική επίγεια εκπομπή), τους αποκλειστικούς ξένους σταθμούς, τους σταθμούς που απευθύνονται σε αγορές του εξωτερικού. Αντίθετα, δεν λαμβάνει υπόψη τις περιφερειακές/τοπικές αποσυνδέσεις, τους τοπικούς και τους περιφερειακούς σταθμούς.

Ο αριθμός των σταθμών που εμπίπτουν στο πεδίο εφαρμογής των άρθρων 4 και 5 της οδηγίας «Τηλεόραση χωρίς σύνορα» [11] συνεχίζει να αυξάνεται συνολικά σε σχέση με την προηγούμενη περίοδο (1997-1998), καθώς και σε σχέση με την περίοδο αναφοράς που εξετάζεται στην παρούσα έκθεση (1999-2000), γεγονός που υποδηλώνει το δυναμισμό της ευρωπαϊκής οπτικοακουστικής προσφοράς. Αυτή η αύξηση είναι αξιοσημείωτη στην πλειονότητα των κρατών μελών της Ευρωπαϊκής Ένωσης, ιδιαίτερα δε στην Ισπανία, τη Γαλλία, την Ιταλία, τη Σουηδία και το Ηνωμένο Βασίλειο.

[11] Η υποχρέωση υποβολής έκθεσης που αναφέρεται στο άρθρο 4, παρ. 3, εφαρμόζεται σε όλες τις εκπομπές ραδιοτηλεοπτικών οργανισμών που υπάγονται στη δικαιοδοσία ενός κράτους μέλους, με τις εξής εξαιρέσεις:

Σχετικά με τη μεθοδολογία [12], πρέπει ωστόσο να σημειωθεί ότι ορισμένα κράτη μέλη δεν παρέχουν πάντοτε πλήρεις πληροφορίες, ιδιαίτερα όσον αφορά τους τηλεοπτικούς σταθμούς καλωδιακής ή/και δορυφορικής εκπομπής (σταθμοί που συχνά παραλείπονται στις εθνικές εκθέσεις). Στο πλαίσιο αυτό, η Επιτροπή υπενθυμίζει ότι η υποχρέωση του άρθρου 4, παρ. 3 αφορά κάθε τηλεοπτικό πρόγραμμα που υπάγεται στη δικαιοδοσία του εν λόγω κράτους μέλους [13]. Αντίθετα, οι τηλεοπτικοί σταθμοί επίγειας εκπομπής καλύπτονται σχεδόν πλήρως στις εκθέσεις των κρατών μελών.

[12] Πρέπει να προστεθεί ότι η φύση και η ένταση του ελέγχου ποικίλλουν συχνά ανάλογα με το κράτος μέλος: καθημερινός έλεγχος των προγραμμάτων, στατιστική κατάσταση, έρευνα, δειγματοληψία, εκτίμηση σε κάποιες περιπτώσεις... Εξάλλου, ο έλεγχος ασκείται είτε από μια ανεξάρτητη αρχή ρύθμισης του τομέα είτε, σε ορισμένες περιπτώσεις, απευθείας από το αρμόδιο υπουργείο.

[13] Το άρθρο 4, παρ. 3, δεύτερο εδάφιο, ορίζει ότι «[η] έκθεση περιλαμβάνει ιδίως μια στατιστική κατάσταση σχετικά με την επίτευξη του ποσοστού που αναφέρεται [στο άρθρο 4] και στο άρθρο 5 για κάθε τηλεοπτικό πρόγραμμα που εμπίπτει στη δικαιοδοσία του ενδιαφερόμενου κράτους μέλους, τους λόγους για τους οποίους, σε κάθε περίπτωση, δεν κατέστη δυνατό να επιτευχθεί το ποσοστό αυτό, καθώς και τα μέτρα που ελήφθησαν ή που προβλέπονται για την επίτευξή του.»

>ΘΕΣΗ ΠIΝΑΚΑ>

Το δεύτερο συμπέρασμα αφορά το μέσο χρόνο εκπομπής που αφιερώνεται από τους σταθμούς με τη μεγαλύτερη τηλεθέαση [14] σε ευρωπαϊκά έργα (πρβλ. δείκτη 1):

[14] Στην πράξη, εκτός από κάποιες εξαιρέσεις, ελήφθη υπόψη το πραγματικό ποσοστό για κάθε σταθμό που συγκεντρώνει περισσότερο από 3 % των μεριδίων της αγοράς τηλεθέασης σε καθένα από τα δύο υπό εξέταση έτη.

- ο μέσος χρόνος μετάδοσης ευρωπαϊκών έργων για το σύνολο των ευρωπαϊκών σταθμών, λαμβάνοντας υπόψη όλα τα κράτη μέλη, ανήλθε σε 60,68 % % το 1999 και 62,18 % το 2000, ήτοι αύξηση κατά 1,50 ποσοστιαίες μονάδες για την περίοδο αναφοράς.

- ο μέσος χρόνος μετάδοσης ποικίλλει ανάλογα με το κράτος μέλος από 52,94% έως 71,46 [15] % το 1999 και από 55,33 % έως 71,18 % το 2000 [16], με εξαίρεση την Πορτογαλία [17] (48,7 % το 1999 και 49,5 % για το 2000) και το Λουξεμβούργο .

[15] Σημειώνεται ότι το αποτέλεσμα μιας χώρας είναι ελαφρώς μεγαλύτερο αλλά δεν είναι δυνατό να συμπεριληφθεί δεδομένου ότι, λόγω της έλλειψης πλήρων δεδομένων, δεν ενσωματώνει το σύνολο των υπό εξέταση σταθμών που συγκεντρώνουν περισσότερο από 3 % των μεριδίων της αγοράς τηλεθέασης κατά την περίοδο αναφοράς.

[16] Να σημειωθεί ότι μια χώρα επιτυγχάνει ελαφρώς υψηλότερο αποτέλεσμα το οποίο, όμως, δεν μπορεί να αναφερθεί εδώ καθώς, ελλείψει πλήρων στοιχείων, δεν περιλαμβάνει το σύνολο των σταθμών για τους οποίους πρόκειται, με μερίδιο άνω του 3% στην αγορά τηλεθέασης κατά την περίοδο αναφοράς.

[17] Υπογραμμίζεται ωστόσο ότι η Πορτογαλία, σύμφωνα με το κριτήριο της προοδευτικότητας, σημείωσε μεγάλη πρόοδο σε σχέση με την προηγούμενη περίοδο (ποσοστό 43,4 % την περίοδο 1997-1998) και, το έτος 2000, προσεγγίζει το κατώφλι του 50 %.

- η εκπομπή ευρωπαϊκών έργων, ως προς τον αριθμό των σταθμών, παρουσιάζει ανοδικές τάσεις σε 12 κράτη μέλη, είναι σταθερή σε 1 κράτος μέλος και παρουσιάζει (πολύ μικρή) πτωτική τάση σε 2 άλλα. Επομένως, η γενική τάση είναι συνολικά θετική για την περίοδο αναφοράς.

Το τρίτο συμπέρασμα αφορά το συνολικό αριθμό των σταθμών που επιτυγχάνουν ή υπερβαίνουν το πλειοψηφικό ποσοστό ευρωπαϊκών έργων κατά την περίοδο αναφοράς (πρβλ. δείκτη 2):

- ο μέσος όρος συμμόρφωσης για το σύνολο των ευρωπαϊκών σταθμών, λαμβάνοντας υπόψη όλα τα κράτη μέλη, ανήλθε σε 68,58 % για το έτος 1999 και σε 72,50 % το 2000, ήτοι αύξηση κατά 3,93 ποσοστιαίες μονάδες για την περίοδο αναφοράς. Αυτός ο αριθμός είναι ακόμη πιο σημαντικός δεδομένης της σημαντικής αύξησης του αριθμού των σταθμών, κυρίως θεματικού χαρακτήρα, κατά την ίδια περίοδο.

- το ποσοστό συμμόρφωσης, ανεξαρτήτως του τύπου του σταθμού, ποικίλλει ανάλογα με το κράτος μέλος από 55 % έως 100 % το 1999 και από 53 % έως 100 % το 2000, με εξαίρεση την Ιταλία που δεν επιτυγχάνει το πλειοψηφικό ποσοστό (42 % το 1999 και 49 % το 2000).

- το ποσοστό συμμόρφωσης, ως προς τον αριθμό των σταθμών, ανεξαρτήτως τύπου, παρουσιάζει ανοδικές τάσεις σε 9 κράτη μέλη, είναι σταθερός σε 4 και παρουσιάζει πτωτική τάση σε 2 κράτη μέλη. Επομένως, η γενική τάση είναι συνολικά θετική.

Το τέταρτο συμπέρασμα αφορά τη γενική τάση, ως αριθμό σταθμών, ανεξαρτήτως τύπου, του προγραμματισμού ευρωπαϊκών έργων κατά την περίοδο αναφοράς (πρβλ. δείκτη 3).

- Από την εξέταση των εθνικών εκθέσεων προκύπτει ότι η τάση είναι ανοδική σε 14 κράτη μέλη και σταθερή στο 15ο. Επομένως, η γενική τάση είναι συνολικά θετική για την περίοδο αναφοράς.

Συνοπτικά, προκύπτει ότι το σύνολο αυτών των θετικών αποτελεσμάτων - η πλειονότητα των δεικτών παρουσιάζει ανοδικές τάσεις κατά την περίοδο αναφοράς - οδηγεί προς την υλοποίηση των στόχων που προβλέπονται από την οδηγία «Τηλεόραση χωρίς σύνορα».

Ο πίνακας που ακολουθεί συνοψίζει την κατάσταση σε κοινοτικό επίπεδο όσον αφορά την εφαρμογή του άρθρου 4 της οδηγίας για την υπό εξέταση περίοδο.

Ευρωπαϊκά έργα (άρθρο 4 της οδηγίας «Τηλεόραση χωρίς σύνορα»)

>ΘΕΣΗ ΠIΝΑΚΑ>

1.1.2. Εκτίμηση σε εθνικό επίπεδο

Αυστρία :

Η εκπομπή ευρωπαϊκών έργων από τους σταθμούς ORF 1 και ORF 2, οι οποίοι συγκέντρωσαν 57,5 % των μεριδίων της αγοράς τηλεθέασης το 1999 και 55,6 % το 2000, ανήλθε σε 56,6 % και 58,8 % κατά μέσον όρο το 1999 και το 2000 αντίστοιχα, ήτοι μέση αύξηση κατά 2,2 ποσοστιαίες μονάδες κατά την περίοδο αναφοράς.

* Σε όλη την περίοδο αναφοράς, σε σύνολο 3 σταθμών που αναφέρονται στην έκθεση, 2 σταθμοί υπερβαίνουν το πλειοψηφικό ποσοστό που προβλέπεται από το άρθρο 4 της οδηγίας. Μόνο ο σταθμός ORF 1 υπολείπεται κατά πολύ αυτού του ποσοστού (34 % το 1999, 36,6 % το 2000). Επομένως, το ποσοστό συμμόρφωσης, ως προς τον αριθμό των σταθμών, για όλη την περίοδο αναφοράς ανέρχεται σε 66,66 %. Οι λόγοι για τη μη συμμόρφωση επεξηγούνται στην έκθεση. Συγκεκριμένα, αναφέρεται ότι το ποσοστό εκπομπής ευρωπαϊκών έργων παρουσιάζει αύξηση, καθώς οι γερμανικές παραγωγές είναι πλέον περισσότερο αποδεκτές από το κοινό (ιδιαίτερα τα κινηματογραφικά έργα). Η έκθεση υπογραμμίζει την παράλληλη αύξηση της μετάδοσης ευρωπαϊκών έργων στο σταθμό ORF 2, ο οποίος ανήκει στον ίδιο ραδιοτηλεοπτικό οργανισμό. Δεν ελήφθη ούτε προβλέπεται κανένα ειδικό διορθωτικό μέτρο για αυτή την κατάσταση. Η Επιτροπή σημειώνει ότι η Αυστρία ανήκει στην ειδική κατηγορία των χωρών με μικρή ικανότητα οπτικοακουστικής παραγωγής. Εντούτοις, στην περίπτωση του σταθμού ORF 1, υπενθυμίζει ότι το ποσοστό που ορίζεται στο άρθρο 4, παρ. 1 εφαρμόζεται, για κάθε έτος, ιδιαίτερα προκειμένου να εξασφαλιστούν ομοιογενείς συνθήκες ανταγωνισμού, σε κάθε τηλεοπτικό πρόγραμμα του ραδιοτηλεοπτικού οργανισμού που υπάγεται στη δικαιοδοσία του εν λόγω κράτους μέλους [18].

[18] Πρβλ. άρθρο 4, παρ. 3, δεύτερο εδάφιο, της οδηγίας και σημείο 2.2. των κατευθύνσεων που προτάθηκαν για την εφαρμογή των άρθρων 4 και 5 της οδηγίας «Τηλεόραση χωρίς σύνορα» της 11ης Ιουνίου 1999.

* Αναφορικά με τους 3 σταθμούς που αναφέρονται στην έκθεση, υπογραμμίζεται ότι 2 σταθμοί αύξησαν το ποσοστό του χρόνου εκπομπής που αφιερώνεται σε ευρωπαϊκά έργα και 1 σταθμός το μείωσε. Η γενική τάση, ως προς τον αριθμό των σταθμών, ανεξαρτήτως τύπου, είναι συνολικά η αύξηση του προγραμματισμού ευρωπαϊκών έργων κατά την περίοδο αναφοράς.

Βέλγιο [19] :

[19] Λόγω της υποβολής δύο χωριστών εκθέσεων, η εξέταση πραγματοποιήθηκε λαμβάνοντας υπόψη τη διάκριση ανάμεσα στους σταθμούς της Γαλλικής Κοινότητας και σε αυτούς της Φλαμανδικής Κοινότητας. Τα μεγέθη αθροίσθηκαν για να γίνει εκτίμηση σε κοινοτικό επίπεδο (πρβλ. ανωτέρω). Εξάλλου, η Επιτροπή σημειώνει ότι οι σταθμοί RTL TVi και Club RTL είναι όμοιοι με αυτούς που εκπέμπει η CLT S.A. στο Λουξεμβούργο, με αποτέλεσμα να συμπεριλαμβάνονται στις εκθέσεις και των δύο χωρών. Το ίδιο ισχύει για το σταθμό Liberty TV που συμπεριλαμβάνεται στην έκθεση τόσο του Βελγίου όσο και του Λουξεμβούργου.

Γαλλική Κοινότητα :

Η εκπομπή ευρωπαϊκών έργων από τους σταθμούς RTBF 1, RTBF 2, RTL-Tvi, Club, οι οποίοι συγκέντρωσαν 43,4 % των μεριδίων της αγοράς τηλεθέασης [20] το 1999 και 44,8 % το 2000, ανήλθε σε 66,83 % και 67,20 % κατά μέσον όρο το 1999 και το 2000 αντίστοιχα, ήτοι μέση αύξηση κατά 0,38 ποσοστιαίες μονάδες κατά την περίοδο αναφοράς.

[20] Σημειώνεται η ισχυρή διείσδυση των σταθμών γαλλικής προελεύσεως TF1, France 2 και France 3, οι οποίοι συγκεντρώνουν, κατά την περίοδο αναφοράς, περισσότερο από 30 % των μεριδίων της αγοράς τηλεθέασης.

* Για το 1999, σε σύνολο 8 σταθμών που εμπίπτουν στο πεδίο εφαρμογής του άρθρου 4 της οδηγίας [21], 4 σταθμοί υπερβαίνουν το πλειοψηφικό ποσοστό που προβλέπεται από το άρθρο 4 της οδηγίας. Μόνο ο σταθμός RTL-TVI υπολείπεται ελαφρώς αυτού του ποσοστού (49,1 %). Δεν περιλαμβάνονται δεδομένα για 3 σταθμούς [22]. Επομένως, το ποσοστό συμμόρφωσης, ως προς τον αριθμό των σταθμών, ανέρχεται σε 50 %. Για το 2000, σε σύνολο 8 σταθμών που εμπίπτουν στο πεδίο εφαρμογής του άρθρου 4 της οδηγίας, 5 σταθμοί υπερβαίνουν το πλειοψηφικό ποσοστό που προβλέπεται από το άρθρο 4 της οδηγίας. Δεν περιλαμβάνονται δεδομένα για 3 σταθμούς [23]. Επομένως, το ποσοστό συμμόρφωσης, ως προς τον αριθμό των σταθμών, ανέρχεται σε 62,5 %. Εκτός από την περίπτωση του σταθμού RTL-Tvi, η έκθεση αναφέρει ότι δεν τίθεται θέμα λήψης ειδικών μέτρων. Εξάλλου, στην περίπτωση των δύο αποκλίσεων από το βασικό πρόγραμμα του σταθμού Canal +, η έκθεση αναφέρει ότι το 2002 θα εφαρμοστεί ένα σύστημα μετρήσεων τηλεθέασης που θα στηρίζεται σε δειγματοληψία. Η Επιτροπή υπενθυμίζει ότι το ποσοστό που ορίζεται στο άρθρο 4, παρ. 1 εφαρμόζεται, για κάθε έτος, σε κάθε τηλεοπτικό πρόγραμμα του ραδιοτηλεοπτικού οργανισμού που υπάγεται στη δικαιοδοσία του εν λόγω κράτους μέλους. Το σύνολο αυτών των προγραμμάτων πρέπει να περιλαμβάνει τα κατάλληλα δεδομένα προκειμένου να μπορεί να εκτιμηθεί κατά πόσον επιτυγχάνονται προοδευτικά τα ποσοστά που προβλέπονται από το άρθρο 4 της οδηγίας [24].

[21] Ο σταθμός HSE που είναι αφιερωμένος εξ ολοκλήρου σε υπηρεσίες τηλεαγοράς και ο σταθμός Canal Z που μεταδίδει αποκλειστικά οικονομικές και χρηματοοικονομικές ειδήσεις δεν ελήφθησαν υπόψη.

[22] Εκτός από την περίπτωση του σταθμού Liberty TV, για τον οποίο δεν περιλαμβάνονται στοιχεία, η έκθεση σημειώνει ότι δεν αναφέρονται 2 ακόμη σταθμοί του ομίλου Canal + (απουσία στοιχείων).

[23] Εκτός από την περίπτωση του σταθμού Liberty TV, για τον οποίο δεν περιλαμβάνονται στοιχεία, η έκθεση σημειώνει ότι δεν αναφέρονται 2 ακόμη σταθμοί του ομίλου Canal + (λόγω απουσίας στοιχείων).

[24] Πρβλ. άρθρο 4, παρ. 3, δεύτερο εδάφιο, της οδηγίας και σημείο 2.2. των κατευθύνσεων που προτάθηκαν για την εφαρμογή των άρθρων 4 και 5 της οδηγίας «Τηλεόραση χωρίς σύνορα» την 11η Ιουνίου 1999.

* Σε σύνολο 5 σταθμών για τους οποίους περιλαμβάνονται πλήρη δεδομένα για την περίοδο αναφοράς, υπογραμμίζεται ότι 2 σταθμοί αύξησαν το ποσοστό του χρόνου εκπομπής που αφιερώνεται σε ευρωπαϊκά έργα και 3 σταθμοί το μείωσαν. Η γενική τάση, ως προς τον αριθμό των σταθμών, ανεξαρτήτως τύπου, είναι επομένως η πτώση του προγραμματισμού ευρωπαϊκών έργων κατά την περίοδο αναφοράς.

Φλαμανδική Κοινότητα :

* Η εκπομπή ευρωπαϊκών έργων από τους σταθμούς VRT TV1, VRT Canvas/ Ketnet, VMM-VTM, VMM-Kanaal 2, οι οποίοι συγκέντρωσαν 63,7 % των μεριδίων της αγοράς τηλεθέασης το 1999 και 66,1 % το 2000, ανήλθε σε 51,75 % και 53,25 % κατά μέσον όρο το 1999 και το 2000 αντίστοιχα, ήτοι μέση αύξηση κατά 1,5 ποσοστιαίες μονάδες κατά την περίοδο αναφοράς.

* Για το 1999, σε σύνολο 9 σταθμών που αναφέρονται στην έκθεση, 4 σταθμοί υπερβαίνουν το πλειοψηφικό ποσοστό που προβλέπεται από το άρθρο 4 της οδηγίας και 5 σταθμοί υπολείπονται κατά πολύ αυτού του ποσοστού. Πρόκειται για το σταθμό Kanaal 2 (25 %) και τους θεματικούς σταθμούς του ομίλου Canal +, το ποσοστό των οποίων είναι μικρότερο ή ίσο με 20 % (Canal+ grijs, Canal+ blauw, Canal+ geel, Canal+ 16/9). Το ποσοστό συμμόρφωσης, ως προς τον αριθμό των σταθμών, ανέρχεται σε 44 %. Για το 2000, σε σύνολο 10 σταθμών που αναφέρονται στην έκθεση, 5 σταθμοί υπερβαίνουν την πλειοψηφικό ποσοστό που προβλέπεται από το άρθρο 4 της οδηγίας και 4 σταθμοί υπολείπονται κατά πολύ αυτού του ποσοστού. Πρόκειται για το σταθμό Kanaal 2 (30 %) και τους θεματικούς σταθμούς του ομίλου Canal +, το ποσοστό των οποίων κυμάνθηκε από 27 % έως 42 % (Canal+ grijs, Canal+ blauw, Canal+ 16/9). Για το σταθμό Canal + geel δεν περιλαμβάνονται δεδομένα [25]. Το ποσοστό συμμόρφωσης, ως προς τον αριθμό των σταθμών, ανέρχεται σε 50 %. Οι λόγοι για τη μη συμμόρφωση επεξηγούνται στην έκθεση. Αναφορικά με το σταθμό Kanaal 2, η έκθεση επικαλείται την αύξηση του ποσοστού των ευρωπαϊκών έργων και το γεγονός ότι το άθροισμα των ποσοστών των σταθμών του ραδιοτηλεοπτικού οργανισμού VMM υπερβαίνει το πλειοψηφικό ποσοστό που προβλέπεται στο άρθρο 4 της οδηγίας. Όσον αφορά τους σταθμούς του ομίλου Canal +, η βασική αιτία είναι ο θεματικός χαρακτήρας του προγραμματισμού των σταθμών (κινηματογραφικές ταινίες).

[25] Η έκθεση αναφέρει ότι αυτός ο σταθμός αντικαταστάθηκε από το σταθμό Canal+ 16/9 από 5ης Δεκεμβρίου 1999.

Στην περίπτωση του σταθμού Kanaal 2, η Επιτροπή υπενθυμίζει ότι το ποσοστό που ορίζεται στο άρθρο 4, παρ. 1 εφαρμόζεται σε κάθε τηλεοπτικό πρόγραμμα του ραδιοτηλεοπτικού οργανισμού που υπάγεται στη δικαιοδοσία του εν λόγω κράτους μέλους. Τέλος, η Επιτροπή επισημαίνει ότι γενικά και σύμφωνα με την αρχή της προοδευτικότητας σημειώνεται πρόοδος κατά την περίοδο αναφοράς σε όλους τους σταθμούς που υπολείπονται του πλειοψηφικού ποσοστού.

* Σε σύνολο 8 σταθμών για τους οποίους περιλαμβάνονται πλήρη δεδομένα, υπογραμμίζεται ότι 7 σταθμοί αύξησαν το ποσοστό του χρόνου εκπομπής που αφιερώνεται σε ευρωπαϊκά έργα και 1 σταθμός παρέμεινε σταθερός (σταθερό ποσοστό 100 %) κατά την περίοδο αναφοράς. Η γενική τάση, ως προς τον αριθμό των σταθμών, ανεξαρτήτως τύπου, είναι επομένως η αύξηση του προγραμματισμού ευρωπαϊκών έργων κατά την περίοδο αναφοράς.

Γερμανόφωνη κοινότητα: δεν υποβλήθηκε σχετική έκθεση από τις βελγικές αρχές.

Γερμανία :

* Η εκπομπή ευρωπαϊκών έργων από τους σταθμούς ARD, ZDF, Kabel 1, ProSieben, RTL, RTL 2, SAT 1, οι οποίοι συγκέντρωσαν 83,40 % των μεριδίων της αγοράς τηλεθέασης το 1999 και 83,3 % το 2000, ανήλθε σε 60,22 % και 63 % κατά μέσον όρο το 1999 και το 2000 αντίστοιχα, ήτοι μέση αύξηση κατά 2,78 ποσοστιαίες μονάδες κατά την περίοδο αναφοράς.

* Για το 1999, σε σύνολο 23 σταθμών που αναφέρονται στην έκθεση [26], 14 σταθμοί υπερβαίνουν το πλειοψηφικό ποσοστό που προβλέπεται από το άρθρο 4 της οδηγίας, 7 σταθμοί υπολείπονται αυτού του ποσοστού και δεν περιλαμβάνονται στοιχεία για 2 σταθμούς (οι οποίοι ωστόσο μεταδίδουν αποκλειστικά ειδήσεις) [27]. Το ποσοστό συμμόρφωσης, ως προς τον αριθμό των σταθμών, ανέρχεται σε 61 %. Για το 2000, σε σύνολο 24 σταθμών που αναφέρονται στην έκθεση, 15 σταθμοί υπερβαίνουν το πλειοψηφικό ποσοστό που προβλέπεται από το άρθρο 4 της οδηγίας, 7 σταθμοί υπολείπονται αυτού του ποσοστού και δεν περιλαμβάνονται στοιχεία για 2 σταθμούς [28]. Το ποσοστό συμμόρφωσης, ως προς τον αριθμό των σταθμών, ανεξαρτήτως τύπου, ανέρχεται σε 62,5 %. Οι 7 σταθμοί που υπολείπονται του πλειοψηφικού ποσοστού για όλη την περίοδο αναφοράς είναι οι εξής: Kabel 1 (25,4 % το 1999, 27,90 % το 2000), ProSieben (46,20 % το 1999, 46 το 2000), RTL 2 (36% το 1999, 46% το 2000), Super RTL (33,70% το 1999, 38,20% το 2000), 13 TH Street (20 % το 1999, 17 % το 2000), Premiθre (35 % το 1999, 33,1 % το 2000), Studio Universal (30 % το 1999, 35 % το 2000). Οι λόγοι για τη μη συμμόρφωση επεξηγούνται στην έκθεση. Η έκθεση επικαλείται, κατά περίπτωση, την πρόσφατη δημιουργία του σταθμού, τον τρόπο εκμετάλλευσής του (συνδρομητική τηλεόραση), το θεματικό χαρακτήρα του προγραμματισμού του ή ακόμη τη διάρθρωσή του. Όσον αφορά τα διορθωτικά μέτρα που ελήφθησαν ή προβλέπονται γι'αυτήν την κατάσταση μη συμμόρφωσης, η έκθεση επισημαίνει το διαρκή διάλογο με τους διάφορους ραδιοτηλεοπτικούς οργανισμούς. Η Επιτροπή σημειώνει ιδιαίτερα τις συνεχείς δυσκολίες που αντιμετωπίζουν τρεις σταθμοί οι οποίοι συγκεντρώνουν περισσότερο από 3 % των μεριδίων της αγοράς τηλεθέασης: Kabel 1, ProSieben και RTL 2. Ωστόσο, οι δύο τελευταίοι προσεγγίζουν το πλειοψηφικό ποσοστό το έτος 2000.

[26] Σημειώνεται ότι, σε αντίθεση με την προηγούμενη έκθεση (περίοδος 1997-1998), δεν αναφέρεται ο σταθμός Deusche Welle TV.

[27] Πρόκειται για τους σταθμούς N-TV και VH 1

[28] Πρόκειται για τους σταθμούς N-TV και VH 1

* Σε σύνολο 21 σταθμών για τους οποίους περιλαμβάνονται πλήρη δεδομένα, υπογραμμίζεται ότι 11 σταθμοί αύξησαν το ποσοστό του χρόνου εκπομπής που αφιερώνεται σε ευρωπαϊκά έργα, 4 σταθμοί παρέμειναν σταθεροί και 6 σταθμοί το μείωσαν κατά την περίοδο αναφοράς. Η γενική τάση, ως προς τον αριθμό των σταθμών, ανεξαρτήτως τύπου, είναι επομένως η αύξηση του προγραμματισμού ευρωπαϊκών έργων κατά την περίοδο αναφοράς.

Δανία :

* Η εκπομπή ευρωπαϊκών έργων από τους σταθμούς DR 1, TV2 και TV Danmark, οι οποίοι συγκέντρωσαν 71,9 % των μεριδίων της αγοράς τηλεθέασης το 1999 και 72 % το 2000, ανήλθε σε 60,66 % και 61 % κατά μέσον όρο το 1999 και το 2000 αντίστοιχα, ήτοι αύξηση κατά 0,34 ποσοστιαίες μονάδες κατά την περίοδο αναφοράς.

* Για το 1999, σε σύνολο 5 σταθμών που αναφέρονται στην έκθεση, 4 σταθμοί υπερβαίνουν το πλειοψηφικό ποσοστό που προβλέπεται από το άρθρο 4 της οδηγίας. Μόνο ο σταθμός TV Danemark υπολείπεται αυτού του ποσοστού (36%). Το ποσοστό συμμόρφωσης, ως προς τον αριθμό των σταθμών, ανέρχεται σε 80 %. Για το 2000, σε σύνολο 7 σταθμών που αναφέρονται στην έκθεση, 5 σταθμοί υπερβαίνουν την πλειοψηφικό ποσοστό που προβλέπεται από το άρθρο 4 της οδηγίας και 2 σταθμοί υπολείπονται αυτού του ποσοστού. Πρόκειται για τους σταθμούς: TV Danemark (42 %) και TV 2 Zulu (41 % το 2000). Το ποσοστό συμμόρφωσης, ως προς τον αριθμό των σταθμών, ανέρχεται σε 71,40 %. Οι λόγοι για τη μη συμμόρφωση επεξηγούνται στην έκθεση. Στην περίπτωση του σταθμού TV Danemark, υπογραμμίζεται ότι ο σταθμός σημειώνει σταθερή πρόοδο από το 1997 και μετά και, σύμφωνα με τις υποβληθείσες εκτιμήσεις, αναμένεται να αυξήσει ακόμη περισσότερο το ποσοστό του το έτος 2001. Όσο για το σταθμό TV 2 Zulu, αυτός δημιουργήθηκε πρόσφατα, καθώς άρχισε να εκπέμπει στις 15 Οκτωβρίου 2000. Η Επιτροπή σημειώνει ότι η Δανία ανήκει στην ειδική κατηγορία των χωρών με μικρή ικανότητα οπτικοακουστικής παραγωγής ή/και περιορισμένη γλωσσική εμβέλεια, επισημαίνει δε τις προόδους που έχει σημειώσει κατά την περίοδο αναφοράς, σύμφωνα με την αρχή της προοδευτικότητας.

* Σε σύνολο 5 σταθμών για τους οποίους περιλαμβάνονται πλήρη δεδομένα, υπογραμμίζεται ότι 2 σταθμοί αύξησαν το ποσοστό του χρόνου εκπομπής που αφιερώνεται σε ευρωπαϊκά έργα, 1 σταθμός παρέμεινε σταθερός (σταθερό ποσοστό 100 %) και 2 σταθμοί το μείωσαν κατά την περίοδο αναφοράς. Αξίζει να σημειωθούν επίσης τα αποτελέσματα των 2 νέων σταθμών στην αγορά, οι οποίοι αφιερώνουν σημαντικό μέρος του προγραμματισμού τους σε αυτόν τον τύπο έργων. Η γενική τάση του προγραμματισμού ευρωπαϊκών έργων, ως προς τον αριθμό των σταθμών, ανεξαρτήτως τύπου, είναι επομένως η αύξηση του προγραμματισμού ευρωπαϊκών έργων κατά την περίοδο αναφοράς.

Ελλάδα :

* Η εκπομπή ευρωπαϊκών έργων από τους σταθμούς ET 1, NET, ALPHA, ANTENNA, STAR και MEGA CHANNEL, οι οποίοι συγκέντρωσαν 83,4 % των μεριδίων της αγοράς τηλεθέασης το 1999 και 83,7 % το 2000, ανήλθε σε 71,46 % και 71,18 % κατά μέσον όρο το 1999 και το 2000 αντίστοιχα, ήτοι εμφάνισε ελαφρά πτώση κατά 0,28 ποσοστιαίες μονάδες κατά την περίοδο αναφοράς.

* Η Επιτροπή επισημαίνει ότι το σύνολο των σταθμών που αναφέρονται στην έκθεση υπερβαίνουν το πλειοψηφικό ποσοστό που προβλέπεται στο άρθρο 4 της οδηγίας για όλη την περίοδο αναφοράς (με ποσοστά που κυμάνθηκαν από 51,9 % έως 96,04 %). Το ποσοστό συμμόρφωσης, ως προς τον αριθμό των σταθμών, ανεξαρτήτως τύπου, ανέρχεται σε 100 %.

* Σε σύνολο 10 σταθμών για τους οποίους περιλαμβάνονται πλήρη δεδομένα, υπογραμμίζεται ότι 8 σταθμοί αύξησαν το ποσοστό του χρόνου εκπομπής που αφιερώνεται σε ευρωπαϊκά έργα και 2 σταθμοί το μείωσαν κατά την περίοδο αναφοράς. Αξίζει επίσης να αναφερθεί ο νέος σταθμός TEMPO, ο οποίος αφιερώνει περισσότερο από 50 % του προγραμματισμού του σε ευρωπαϊκά έργα. Η γενική τάση του προγραμματισμού ευρωπαϊκών έργων, ως προς τον αριθμό των σταθμών, ανεξαρτήτως τύπου, είναι συνολικά ανοδική κατά την περίοδο αναφοράς.

Ισπανία :

* Η εκπομπή ευρωπαϊκών έργων από τους σταθμούς TVE 1, TVE 1/ La 2, Telecinco, Antena 3, οι οποίοι συγκέντρωσαν 76,8 % των μεριδίων της αγοράς τηλεθέασης το 1999 και 76,2 % το 2000, ανήλθε σε 52,94 % και 58,50 % κατά μέσον όρο το 1999 και το 2000 αντίστοιχα, ήτοι μέση αύξηση κατά 5,56 ποσοστιαίες μονάδες κατά την περίοδο αναφοράς.

* Για το 1999, σε σύνολο 40 σταθμών που αναφέρονται στην έκθεση, 28 σταθμοί υπερβαίνουν το πλειοψηφικό ποσοστό που προβλέπεται από το άρθρο 4 της οδηγίας και 12 σταθμοί υπολείπονται αυτού του ποσοστού. Πρόκειται για το σταθμό επίγειας εκπομπής Telecinco (45,40 %) και τους εξής δορυφορικούς σταθμούς: TCM (20 %), AXN (22,5 %), Alucine (37,45 %), Fox kids (38,70 %), Cinemania (30,9 %), Disney Channel (18,61 %), Nichelodeon (2,10 %), Calle 13 (10,6 %), Gran Via (25,55 %), Gran Via 2 (25,85 %), Gran Via 3 (35,33 %). Το ποσοστό συμμόρφωσης, ως προς τον αριθμό των σταθμών, ανεξαρτήτως τύπου, ανέρχεται σε 70 %. Για το 2000, σε σύνολο 45 σταθμών που αναφέρονται στην έκθεση, 35 σταθμοί υπερβαίνουν το πλειοψηφικό ποσοστό που προβλέπεται από το άρθρο 4 της οδηγίας και 10 σταθμοί υπολείπονται αυτού του ποσοστού. Πρόκειται για τους εξής δορυφορικούς σταθμούς: TCM (30,66 %), AXN (27,70 %), Alucine (32,04 %), Fox kids (44,90 %), Cinemania (37,70 %), Disney Channel (24,53 %), Nichelodeon (19,80 %), Calle 13 (16,89 %), Gran Via (40,06 %), Studio Universal (9,13 %). Το ποσοστό συμμόρφωσης, ως προς τον αριθμό των σταθμών, ανεξαρτήτως τύπου, ανέρχεται σε 78 %. Οι λόγοι για τη μη συμμόρφωση επεξηγούνται στην έκθεση. Πρόκειται, με εξαίρεση το σταθμό Telecinco που διόρθωσε την κατάσταση το 2000, για δορυφορικούς ψηφιακούς σταθμούς που προωθούν έναν προγραμματισμό κυρίως θεματικού χαρακτήρα. Από αυτή την άποψη, η ισπανική νομοθεσία προβλέπει μια διπλή μεταβατική διάταξη για αυτό τον τύπο σταθμών: δυνατότητα διάθεσης 40 % του χρόνου εκπομπής σε ευρωπαϊκά έργα κατά το πρώτο έτος εκπομπής και άθροιση της δέσμης των συνδρομητικών σταθμών στο πλαίσιο προκαθορισμένης προσφοράς. Μεταξύ των προβλεπόμενων μέτρων των αρμοδίων αρχών περιλαμβάνεται η όχληση των οργανισμών, να συμμορφωθούν για τους οποίους διαπιστώνονται παραβάσεις. Η Επιτροπή επισημαίνει τις προόδους που έχει σημειώσει η πλειονότητα των σταθμών κατά την περίοδο αναφοράς, σύμφωνα με την αρχή της προοδευτικότητας.

* Σε σύνολο 40 σταθμών για τους οποίους περιλαμβάνονται πλήρη δεδομένα κατά την περίοδο αναφοράς, υπογραμμίζεται ότι 24 σταθμοί αύξησαν το ποσοστό του χρόνου εκπομπής που αφιερώνεται σε ευρωπαϊκά έργα, 2 σταθμοί παρέμειναν σταθεροί (στο ανώτατο ποσοστό του 100%) και 14 σταθμοί παρουσίασαν πτώση. Αξίζει να σημειωθούν επίσης οι 5 νέοι σταθμοί στην αγορά: 4 σταθμοί στους 5 προγραμματίζουν κατά κύριο λόγο τη μετάδοση ευρωπαϊκών έργων. Η γενική τάση του προγραμματισμού ευρωπαϊκών έργων, ως προς τον αριθμό των σταθμών, ανεξαρτήτως τύπου, είναι συνολικά ανοδική κατά την περίοδο αναφοράς.

Γαλλία :

* Η εκπομπή ευρωπαϊκών έργων από τους σταθμούς TF1, France 2, France 3, M6 και Canal +, οι οποίοι συγκέντρωσαν 91,8 % των μεριδίων της αγοράς τηλεθέασης το 1999 και 89,1 % το 2000, ανήλθε σε 67,42 % και 69 % κατά μέσον όρο το 1999 και το 2000 αντίστοιχα, ήτοι εμφάνισε μέση αύξηση κατά 1,58 ποσοστιαίες μονάδες κατά την περίοδο αναφοράς.

* Για το 1999, σε σύνολο 54 σταθμών που αναφέρονται στην έκθεση, 34 σταθμοί υπερβαίνουν το πλειοψηφικό ποσοστό που προβλέπεται από το άρθρο 4 της οδηγίας, ενώ δεν περιλαμβάνονται στοιχεία για 10 σταθμούς. Οι 10 σταθμοί που υπολείπονται αυτού του ποσοστού είναι οι εξής: AB1 (25 %), Action (20 %), Cinιfaz (24 %), Cinιstar 1 (45 %), Cinιstar 2 (43 %), Cinιtoile (48 %), Histoire (40 %), Kiosque (32 %), Mangas (33 %), 13θme Rue (17 %). Το ποσοστό συμμόρφωσης, ως προς τον αριθμό των σταθμών, ανεξαρτήτως τύπου, ανέρχεται σε 63 %. Για το 2000, σε σύνολο 59 σταθμών που αναφέρονται στην έκθεση, 42 σταθμοί υπερβαίνουν το πλειοψηφικό ποσοστό που προβλέπεται από το άρθρο 4 της οδηγίας, ενώ δεν περιλαμβάνονται στοιχεία για 5 σταθμούς. Οι 12 καλωδιακοί σταθμοί που υπολείπονται αυτού του ποσοστού είναι οι εξής: AB1 (30 %), Action (23 %), Mangas (34 %), CinιCinema 1 2 3 (48 %), Canal Jimmy (43 %), Cinιfaz (45 %), Cinιstar 2 (49 %), Multivision (44 %), Odyssιe (46 %), Polar (43 %), RFM TV (43 %), 13θme Rue (34%). Το ποσοστό συμμόρφωσης, ως προς τον αριθμό των σταθμών, ανεξαρτήτως τύπου, ανέρχεται σε 71 %. Οι λόγοι για τη μη συμμόρφωση επεξηγούνται στην έκθεση: θεματικός χαρακτήρας (κινηματογραφικές ταινίες) ή/και πρόσφατη δημιουργία του σταθμού, τρόπος εκμετάλλευσης του σταθμού (χρέωση ανά εκπομπή). Η Επιτροπή επισημαίνει ότι, σε κάθε περίπτωση μη συμμόρφωσης, έχουν υιοθετηθεί ή προβλέπονται διορθωτικά μέτρα από τις αρμόδιες αρχές: όχληση των ραδιοτηλεοπτικών οργανισμών να συμμορφωθούν, έναρξη διαδικασίας κυρώσεων, στις οποίες περιλαμβάνονται οι οικονομικές κυρώσεις.

* Σε σύνολο 42 σταθμών για τους οποίους περιλαμβάνονται πλήρη στοιχεία κατά την περίοδο αναφοράς, υπογραμμίζεται ότι 29 σταθμοί αύξησαν το ποσοστό του χρόνου εκπομπής που αφιερώνεται σε ευρωπαϊκά έργα, 2 σταθμοί παρέμειναν σταθεροί και 11 σταθμοί το μείωσαν. Αξίζει να σημειωθούν επίσης οι νέοι σταθμοί στην αγορά: 4 στους 5 νέους σταθμούς προγραμματίζουν κατά κύριο λόγο τη μετάδοση ευρωπαϊκών έργων. Η γενική τάση, ως προς τον αριθμό των σταθμών, ανεξαρτήτως τύπου, είναι επομένως η αύξηση του προγραμματισμού ευρωπαϊκών έργων κατά την περίοδο αναφοράς.

Ιρλανδία :

* Η εκπομπή ευρωπαϊκών έργων από τους σταθμούς RTE 1, Network 2, TV3, οι οποίοι συγκέντρωσαν 54,4 % των μεριδίων της αγοράς τηλεθέασης το 1999 και το 2000, ανήλθε σε 54,17 % και 55,33 % κατά μέσον όρο το 1999 και το 2000 αντίστοιχα, ήτοι εμφάνισε μέση αύξηση κατά 1,17 ποσοστιαίες μονάδες κατά την περίοδο αναφοράς.

* Κατά την περίοδο αναφοράς, σε σύνολο 4 σταθμών που αναφέρονται στην έκθεση, 3 σταθμοί υπερβαίνουν την πλειοψηφικό ποσοστό που προβλέπεται από το άρθρο 4 της οδηγίας. Μόνο ο σταθμός TV 3 υπολείπεται - κατά πολύ λίγο - αυτού του ποσοστού (49,5 % το 1999, 49 % το 2000). Το ποσοστό συμμόρφωσης, ως προς τον αριθμό των σταθμών, ανέρχεται σε 75 %. Οι λόγοι για τη μη συμμόρφωση δεν επεξηγούνται στην έκθεση, ούτε αναφέρεται κάποιο διορθωτικό μέτρο που υιοθετήθηκε ή προβλέπεται. Η Επιτροπή σημειώνει ωστόσο ότι ο εν λόγω οργανισμός προσεγγίζει, για όλη την περίοδο αναφοράς, το πλειοψηφικό ποσοστό, καθώς και ότι η Ιρλανδία ανήκει στην ειδική κατηγορία των χωρών με μικρή ικανότητα οπτικοακουστικής παραγωγής ή/και περιορισμένη γλωσσική εμβέλεια. Θα πρέπει να συνεχιστούν οι προσπάθειες, με σκοπό την αύξηση αυτού του ποσοστού, σύμφωνα με το κριτήριο της προοδευτικότητας.

* Σε σύνολο 4 αναφερομένων σταθμών, υπογραμμίζεται ότι 2 σταθμοί αύξησαν το ποσοστό του χρόνου εκπομπής που αφιερώνεται σε ευρωπαϊκά έργα και 2 σταθμοί το μείωσαν. Η γενική τάση, ως προς τον αριθμό των σταθμών, είναι σταθερή κατά την περίοδο αναφοράς.

Ιταλία :

* Η εκπομπή ευρωπαϊκών έργων από τους σταθμούς Rai Uno, Rai Due, Rai Tre, Canale 5, Italia Uno, Retequattro, οι οποίοι συγκέντρωσαν 90,2 % των μεριδίων της αγοράς τηλεθέασης το 1999 και 90,7 % το 2000, ανήλθε σε 65,90 % και 65,98 % κατά μέσον όρο το 1999 και το 2000 αντίστοιχα, ήτοι εμφάνισε πολύ μικρή αύξηση κατά 0,09 ποσοστιαίες μονάδες κατά την περίοδο αναφοράς.

* Για το 1999, σε σύνολο 38 σταθμών που εμπίπτουν στο πεδίο εφαρμογής του άρθρου 4 της οδηγίας [29], 16 σταθμοί υπερβαίνουν το πλειοψηφικό ποσοστό που προβλέπεται από το άρθρο 4 της οδηγίας ενώ δεν περιλαμβάνονται στοιχεία για 9 σταθμούς. 13 σταθμοί υπολείπονται αυτού του ποσοστού. Πρόκειται για τους σταθμούς επίγειας εκπομπής Italia Uno (41,25 %), Tele + Nero (34,77 %), Tele + Bianco (38,67 %), TMC/ La 7 (43,86 %), και για τους εξής δορυφορικούς σταθμούς: Coming Soon Television (8,5 %), Disney Channel (20 %), Cineclassics (47 %), Stream verde (0 %), Tele + Grigio (48,82 %), Tele + 16/9 (46,13 %), Tele + Nero (34,77 %), Palco (45,91 %), Tele + Bianco (38,67 %). Το ποσοστό συμμόρφωσης, ως προς τον αριθμό των σταθμών, ανεξαρτήτως τύπου, ανέρχεται σε 42 %. Για το 2000, σε σύνολο 43 σταθμών που εμπίπτουν στο πεδίο εφαρμογής του άρθρου 4 της οδηγίας [30], 21 σταθμοί υπερβαίνουν το πλειοψηφικό ποσοστό που προβλέπεται από το άρθρο 4 της οδηγίας, δεν περιλαμβάνονται στοιχεία για 9 σταθμούς και 13 σταθμοί υπολείπονται του μεγαλύτερου ποσοστού. Πρόκειται για τους σταθμούς επίγειας εκπομπής Italia Uno (39,66%), Tele + Nero (38,87 %), Tele + Bianco (41,77 %) και για τους εξής δορυφορικούς σταθμούς: Coming Soon Television (8,5 %), Disney Channel (28 %), Fox Kids (36 %), Duel (12 %), Comedy Life (25 %), Stream verde (0 %), Tele + 16/9 (41,18 %), Tele + Nero (38,87%), Palco (42,74 %), Tele + Bianco (41,77 %). Το ποσοστό συμμόρφωσης, ως προς τον αριθμό των σταθμών, ανεξαρτήτως τύπου, ανέρχεται σε 49 %. Οι λόγοι για τη μη συμμόρφωση επεξηγούνται στην έκθεση. Στην περίπτωση των σταθμών επίγειας εκπομπής, αναφέρεται συγκεκριμένα για τους σταθμούς Italia Uno και TMC/ la 7 ότι το άθροισμα των σταθμών του ομίλου [31] επιτυγχάνει το πλειοψηφικό ποσοστό που προβλέπεται από το άρθρο 4 της οδηγίας. Στην περίπτωση των δορυφορικών σταθμών επίγειας εκπομπής Tele + Nero και Tel + Bianco, η έκθεση αναφέρει ότι χρησιμοποιήθηκε η ίδια μέθοδος αλλά το ποσοστό που προέκυψε παραμένει χαμηλότερο από το πλειοψηφικό ποσοστό. Δεν ελήφθη ούτε προβλέπεται κανένα ειδικό διορθωτικό μέτρο για αυτή την κατάσταση, ιδιαίτερα για τους σταθμούς επίγειας εκπομπής. Η έκθεση αναφέρει επίσης τους λόγους μη συμμόρφωσης στην περίπτωση των υπόλοιπων δορυφορικών σταθμών [32]. Είναι ο θεματικός χαρακτήρας ή/και η πρόσφατη δημιουργία του σταθμού, οι θυγατρικές εταιρειών κρατών μη μελών της Ευρωπαϊκής Ένωσης που προωθούν το δικό τους κατάλογο προγραμμάτων ή ακόμη ο τρόπος προγραμματισμού (σχεδόν βίντεο κατ' απαίτηση). Η Επιτροπή διαπιστώνει ένα σχετικά χαμηλό ποσοστό συμμόρφωσης, ως προς τον αριθμό των σταθμών, ανεξαρτήτως τύπου, το οποίο όμως αυξάνεται προοδευτικά κατά την περίοδο αναφοράς. Υπενθυμίζει ότι για τους σταθμούς Italia Uno [33], TMC/ la «7 » [34], Tele + Nero, Tele + Bianco, καθώς και για τους δορυφορικούς σταθμούς, το πλειοψηφικό ποσοστό που ορίζεται στο άρθρο 4, παρ. 1 εφαρμόζεται, για κάθε έτος, ιδιαίτερα προκειμένου να εξασφαλιστούν ομοιογενείς συνθήκες ανταγωνισμού, σε κάθε τηλεοπτικό πρόγραμμα του ραδιοτηλεοπτικού οργανισμού που υπάγεται στη δικαιοδοσία του εν λόγω κράτους μέλους [35].

[29] Δεν λήφθηκαν υπόψη οι σταθμοί που εκπέμπουν αποκλειστικά «ειδήσεις, αθλητικές εκδηλώσεις, υπηρεσίες τηλεαγοράς» καθώς και οι σταθμοί που μεταδίδουν εξ ολοκλήρου σε μια γλώσσα που δεν περιλαμβάνεται στις επίσημες γλώσσες ενός ή περισσοτέρων κρατών μελών της Ευρωπαϊκής Ένωσης, δηλαδή συνολικά 22 σταθμοί.

[30] Δεν ελήφθησαν υπόψη οι σταθμοί που εκπέμπουν αποκλειστικά «ειδήσεις, αθλητικές εκδηλώσεις, υπηρεσίες τηλεαγοράς» καθώς και οι σταθμοί που μεταδίδουν εξ ολοκλήρου σε μια γλώσσα που δεν περιλαμβάνεται στις επίσημες γλώσσες ενός ή περισσοτέρων κρατών μελών της Ευρωπαϊκής Ένωσης, δηλαδή συνολικά 22 σταθμοί.

[31] Στην έκθεση αναφέρεται ότι, δυνάμει της ιταλικής νομοθεσίας η οποία συμπληρώνεται από μια απόφαση της αρμόδιας αρχής (Autorita per le Garanzzie nelle Commnicazioni), σε περίπτωση που πολλοί σταθμοί ανήκουν ή ελέγχονται από το ίδιο πρόσωπο, το ποσοστό υπολογίζεται με βάση το συνολικό ποσοστό των σταθμών, με επιφύλαξη ενός ελάχιστου ορίου που ανέρχεται σε 20 % για κάθε σταθμό.

[32] Τα στοιχεία, τα οποία προέκυψαν με βάση την εσωτερική πιστοποίηση από τους ραδιοτηλεοπτικούς σταθμούς, τελούν υπό αξιολόγηση, όπως και οι αιτιολογήσεις που υποβλήθηκαν.

[33] Αυτός ο σταθμός συγκεντρώνει ποσοστό των μεριδίων της αγοράς τηλεθέασης που υπερβαίνει το 11 %.

[34] Σημειώνεται ότι ο σταθμός TMC/ La 7 συγκεντρώνει το πλειοψηφικό ποσοστό το 2000 (57,83 %).

[35] Πρβλ. άρθρο 4, παρ. 3, δεύτερο εδάφιο, της οδηγίας και σημείο 2.2. των κατευθύνσεων που προτάθηκαν για την εφαρμογή των άρθρων 4 και 5 της οδηγίας «Τηλεόραση χωρίς σύνορα» της 11ης Ιουνίου 1999.

* Σε σύνολο 28 σταθμών για τους οποίους περιλαμβάνονται πλήρη δεδομένα κατά την περίοδο αναφοράς, υπογραμμίζεται ότι 20 σταθμοί αύξησαν το ποσοστό του χρόνου εκπομπής που αφιερώνεται σε ευρωπαϊκά έργα, 1 σταθμός παρέμεινε σταθερός και 7 σταθμοί το μείωσαν. Η γενική τάση, ως προς τον αριθμό των σταθμών, ανεξαρτήτως τύπου, είναι επομένως η αύξηση του προγραμματισμού ευρωπαϊκών έργων κατά την περίοδο αναφοράς.

Λουξεμβούργο [36]:

[36] Η Επιτροπή σημειώνει ότι οι σταθμοί RTL TVi και Club RTL είναι όμοιοι με αυτούς που εκπέμπει η CLT S.A. στο Λουξεμβούργο, με αποτέλεσμα να συμπεριλαμβάνονται στις εκθέσεις και των δύο χωρών. Το ίδιο ισχύει για το σταθμό Liberty TV που συμπεριλαμβάνεται στην έκθεση τόσο του Βελγίου όσο και του Λουξεμβούργου.

* Η εκπομπή ευρωπαϊκών έργων από το σταθμό RTL Tιlι Lλtzebuerg, ο οποίος συγκέντρωσε 58,6 % [37] των μεριδίων της αγοράς τηλεθέασης την περίοδο 1999-2000, ανήλθε σε 100% των ευρωπαϊκών έργων το 1999 και το 2000, ήτοι μια σταθερή κατάσταση κατά την περίοδο αναφοράς.

[37] Πρόκειται για τα μερίδια της αγοράς τηλεθέασης στη ζώνη υψηλής θεαματικότητας (ποσοστό μειωμένο σε 14,3 % για το σύνολο της ημέρας).

* Για το 1999, σε σύνολο 10 σταθμών που αναφέρονται στην έκθεση, 7 σταθμοί υπερβαίνουν το πλειοψηφικό ποσοστό που προβλέπεται από το άρθρο 4 της οδηγίας, ήτοι ποσοστό συμμόρφωσης, ως προς τον αριθμό των σταθμών, ίσο με 70 %. Οι 3 σταθμοί που υπολείπονται αυτού του ποσοστού είναι οι εξής: RTL 9 (40,50 %), RTL Tvi (49,10 %), RTL 5 (46 %). Για το 2000, σε σύνολο 11 σταθμών που αναφέρονται στην έκθεση, 10 σταθμοί υπερβαίνουν το πλειοψηφικό ποσοστό που προβλέπεται από το άρθρο 4 της οδηγίας. Μόνο ο σταθμός RTL 4 (49%) υπολείπεται ελαφρώς αυτού του ποσοστού. Το ποσοστό συμμόρφωσης, ως προς τον αριθμό των σταθμών, ανέρχεται σε 91 %. Οι λόγοι για τη μη συμμόρφωση επεξηγούνται στην έκθεση: θεματικός προσανατολισμός (RTL 5 για το 1999), οικονομική αναδιάρθρωση (RTL 9). Η έκθεση υπογραμμίζει εξάλλου τη συνολική τήρηση του πλειοψηφικού ποσοστού κατά την περίοδο 1999-2000, παράλληλα με τη σύνδεση ορισμένων σταθμών (RTL 4 και RTL 5, από τη μία πλευρά, Tvi Club και Club RTL, από την άλλη). Δεν ελήφθη ούτε προβλέπεται κανένα ειδικό διορθωτικό μέτρο από τις αρμόδιες αρχές. Η Επιτροπή υπενθυμίζει ότι το ποσοστό που ορίζεται στο άρθρο 4, παρ. 1 της οδηγίας «Τηλεόραση χωρίς σύνορα», εφαρμόζεται, για κάθε έτος, σε κάθε τηλεοπτικό πρόγραμμα του ραδιοτηλεοπτικού οργανισμού που υπάγεται στη δικαιοδοσία του εν λόγω κράτους μέλους [38]. Επισημαίνει, σύμφωνα με το κριτήριο της προοδευτικότητας, μια σαφή βελτίωση, κατά την περίοδο αναφοράς, με αποτέλεσμα μια θετική κατάσταση το έτος 2000 (μόνο ένας οργανισμός υπολείπεται ελαφρώς του πλειοψηφικού ποσοστού).

[38] Πρβλ. άρθρο 4, παρ. 3, δεύτερο εδάφιο, της οδηγίας και σημείο 2.2. των κατευθύνσεων που προτάθηκαν για την εφαρμογή των άρθρων 4 και 5 της οδηγίας «Τηλεόραση χωρίς σύνορα» την 11η Ιουνίου 1999.

* Σε σύνολο 8 σταθμών για τους οποίους περιλαμβάνονται πλήρη δεδομένα κατά την περίοδο αναφοράς, υπογραμμίζεται ότι 3 σταθμοί αύξησαν το ποσοστό του χρόνου εκπομπής που αφιερώνεται σε ευρωπαϊκά έργα, 3 σταθμοί παρέμειναν σταθεροί (2 εκ των οποίων διατηρούν σταθερό ποσοστό 100 %) και 2 το μείωσαν. Η γενική τάση του προγραμματισμού ευρωπαϊκών έργων, ως προς τον αριθμό των σταθμών, είναι συνολικά ανοδική κατά την περίοδο αναφοράς.

Κάτω Χώρες :

* Η εκπομπή ευρωπαϊκών έργων από τους σταθμούς Ned 1, Ned 2/ TV 2, Ned 3, Veronica, SBS 6, οι οποίοι συγκέντρωσαν 53,1 % των μεριδίων της αγοράς τηλεθέασης το 1999 και 52,7 % το 2000, ανήλθε σε 68 % και 67,6 % κατά μέσον όρο το 1999 και το 2000 αντίστοιχα, ήτοι σημείωσε ελαφρά πτώση κατά 0,4 ποσοστιαίες μονάδες κατά την περίοδο αναφοράς.

Για το 1999, σε σύνολο 18 σταθμών που αναφέρονται στην έκθεση, 11 σταθμοί υπερβαίνουν το πλειοψηφικό ποσοστό που προβλέπεται από το άρθρο 4 της οδηγίας ενώ δεν περιλαμβάνονται στοιχεία για 1 σταθμό. Οι 6 σταθμοί που υπολείπονται αυτού του ποσοστού είναι οι εξής: SBS 6 (46 %), Film 1 (44 %), Net 5 (40 %), Veronica (49 %), Canal + 1 (24 %), Canal + 2 (17 %). Το ποσοστό συμμόρφωσης, ως προς τον αριθμό των σταθμών, ανέρχεται σε 61 %.

Για το 2000, σε σύνολο 21 σταθμών που αναφέρονται στην έκθεση, 14 σταθμοί υπερβαίνουν την πλειοψηφικό ποσοστό που προβλέπεται από το άρθρο 4 της οδηγίας και δεν περιλαμβάνονται στοιχεία για 1 σταθμό. Οι 7 σταθμοί που υπολείπονται αυτού του ποσοστού είναι οι εξής: Net 5 (49 %), Veronica (45 %), Canal + 1 (23 %), Canal + 2 (26 %), Film 1 (49 %), Innergy (39 %), FilmTime (17 %). Το ποσοστό συμμόρφωσης, ως προς τον αριθμό των σταθμών, ανεξαρτήτως τύπου, ανέρχεται σε 67 %.

Οι λόγοι για τη μη συμμόρφωση επεξηγούνται στην έκθεση: θεματικός χαρακτήρας ή/και πρόσφατη δημιουργία του σταθμού, ανεπάρκεια διαθέσιμων ευρωπαϊκών έργων (σταθμός «lifestyle», προσωρινή παρέκκλιση). Η Επιτροπή χαιρετίζει την έγκριση κατευθυντήριων γραμμών από το ραδιοτηλεοπτικό συμβούλιο, οι οποίες τέθηκαν σε ισχύ από 1ης Ιανουαρίου 2002, προκειμένου να διευκολυνθεί ο έλεγχος.

* Σε σύνολο 16 σταθμών για τους οποίους περιλαμβάνονται πλήρη δεδομένα κατά την περίοδο αναφοράς, υπογραμμίζεται ότι 9 σταθμοί αύξησαν το ποσοστό του χρόνου εκπομπής που αφιερώνεται σε ευρωπαϊκά έργα, 2 σταθμοί παρέμειναν σταθεροί και 5 σταθμοί το μείωσαν. Επισημαίνονται επίσης οι 3 νέοι σταθμοί στην αγορά που αφιερώνουν ο καθένας διαφορετικό μέρος του χρόνου εκπομπής στον προγραμματισμό ευρωπαϊκών έργων (με ποσοστά που κυμάνθηκαν από 17 % έως 76 %). Η γενική τάση, ως προς τον αριθμό των σταθμών, ανεξαρτήτως τύπου, είναι επομένως η αύξηση του προγραμματισμού ευρωπαϊκών έργων κατά την περίοδο αναφοράς.

Πορτογαλία :

* Η μέση εκπομπή ευρωπαϊκών έργων από τους σταθμούς RTP 1, RTP 2, SIC, TVI, οι οποίοι συγκέντρωσαν 94,4 % των μεριδίων της αγοράς τηλεθέασης το 1999 και 92,9 % το 2000, ανήλθε σε 48,7 % και 49,5 % των ευρωπαϊκών έργων το 1999 και το 2000 αντίστοιχα, ήτοι μέση αύξηση κατά 0,8 ποσοστιαίες μονάδες κατά την περίοδο αναφοράς.

* Για το 1999, σε σύνολο 7 σταθμών που αναφέρονται στην έκθεση [39], 5 σταθμοί υπερβαίνουν το πλειοψηφικό ποσοστό που προβλέπεται από το άρθρο 4 της οδηγίας. Οι 2 σταθμοί που υπολείπονται αυτού του ποσοστού είναι οι εξής: SIC (44,8 %), TVI (30,5 %). Το ποσοστό συμμόρφωσης, ως προς τον αριθμό των σταθμών, ανέρχεται σε 71 %. Για το 2000, σε σύνολο 9 σταθμών που αναφέρονται στην έκθεση [40], 7 σταθμοί υπερβαίνουν το πλειοψηφικό ποσοστό που προβλέπεται από το άρθρο 4 της οδηγίας. Οι 2 σταθμοί που υπολείπονται αυτού του ποσοστού είναι οι ίδιοι που ήταν και το έτος 1999, δηλαδή οι SIC (34,8 %), και TVI (36,5%). Το ποσοστό συμμόρφωσης, ως προς τον αριθμό των σταθμών, ανέρχεται σε 78 %. Οι λόγοι για τις δύο περιπτώσεις μη συμμόρφωσης επεξηγούνται στην έκθεση. Οι αρμόδιες αρχές αναγνωρίζουν ότι οι στόχοι δεν τηρούνται στην περίπτωση του SIC, επισημαίνουν ωστόσο ότι τα πραγματικά ποσοστά προσεγγίζουν το πλειοψηφικό ποσοστό, καθώς και ότι το άθροισμα των ποσοστών των σταθμών του ομίλου είναι περίπου 70 %. Στην περίπτωση του TVI, ο οποίος είναι ο τελευταίος οργανισμός που εισήλθε στην αγορά της Πορτογαλίας, οι αρχές επικαλούνται τη συνεχή και σταθερή πρόοδο που σημειώθηκε και υπενθυμίζουν τις ιδιαιτερότητες της αγοράς της χώρας (παραγωγή, διαφήμιση...) Όσον αφορά τα διορθωτικά μέτρα που λήφθηκαν ή προβλέπονται, η έκθεση αναφέρει ότι οι αρμόδιες αρχές έχουν επιστήσει την προσοχή των οργανισμών, ιδιαίτερα δε του TVI, στο πλαίσιο ενός τακτικού διαλόγου, δεν προβλέπουν ωστόσο την επιβολή κυρώσεων ιδιαίτερα λόγω της σημαντικής προόδου που σημειώθηκε. Η Επιτροπή σημειώνει ότι η Πορτογαλία ανήκει στην ειδική κατηγορία των χωρών με μικρή ικανότητα οπτικοακουστικής παραγωγής ή/και περιορισμένη γλωσσική εμβέλεια, επισημαίνει δε τη σημαντική συνολική πρόοδο που σημείωσε κατά την προηγούμενη περίοδο αναφοράς, σύμφωνα με το κριτήριο της προοδευτικότητας [41]. Εντούτοις, επισημαίνει τη μεγάλη πτώση, κατά την τρέχουσα περίοδο αναφοράς, του ποσοστού του σταθμού γενικού χαρακτήρα SIC, ο οποίος συγκεντρώνει τη μεγαλύτερη τηλεθέαση στην αγορά της Πορτογαλίας (περισσότερο από 44 %). Σε αυτό το πλαίσιο, υπενθυμίζει ότι το ποσοστό που ορίζεται στο άρθρο 4, παρ. 1, εφαρμόζεται, για κάθε έτος, ιδιαίτερα προκειμένου να εξασφαλιστούν ομοιογενείς συνθήκες ανταγωνισμού, σε κάθε τηλεοπτικό πρόγραμμα του ραδιοτηλεοπτικού οργανισμού που υπάγεται στη δικαιοδοσία του εν λόγω κράτους μέλους [42].

[39] Σημειώνεται ότι η έκθεση αναφέρει το σταθμό Sport TV Portugal, με αθλητικό θεματικό χαρακτήρα.

[40] Πρβλ. προηγούμενη υποσημείωση.

[41] Οι σταθμοί που συγκεντρώνουν το μεγαλύτερο μερίδιο της αγοράς τηλεθέασης πέτυχαν ποσοστό εκπομπής ευρωπαϊκών έργων ίσο με 43,4% για την περίοδο 1997-1998. Τα επιμέρους ποσοστά, σε όρους καθαρής αύξησης, για το 1999 και το 2000 είναι 48,7% και 49,5% αντίστοιχα.

[42] Πρβλ. άρθρο 4, παρ. 3, δεύτερο εδάφιο, της οδηγίας και σημείο 2.2. των κατευθύνσεων που προτάθηκαν για την εφαρμογή των άρθρων 4 και 5 της οδηγίας «Τηλεόραση χωρίς σύνορα» την 11η Ιουνίου 1999.

* Σε σύνολο 7 σταθμών για τους οποίους περιλαμβάνονται πλήρη δεδομένα κατά την περίοδο αναφοράς, υπογραμμίζεται ότι 3 σταθμοί αύξησαν το ποσοστό του χρόνου εκπομπής που αφιερώνεται σε ευρωπαϊκά έργα και 4 σταθμοί το μείωσαν. Επισημαίνεται επίσης ότι οι 2 νέοι θεματικοί σταθμοί, οι οποίοι αφιερώνουν το μεγαλύτερο μέρος του προγραμματισμού τους σε ευρωπαϊκά έργα, εισήλθαν στην αγορά της Πορτογαλίας το 2000 (με ποσοστά που κυμάνθηκαν από 77,1 % έως 98,2 %). Η γενική τάση, ως προς τον αριθμό των σταθμών, ανεξαρτήτως τύπου, είναι επομένως η αύξηση του προγραμματισμού ευρωπαϊκών έργων κατά την περίοδο αναφοράς.

Φινλανδία :

* Η εκπομπή ευρωπαϊκών έργων από τους σταθμούς TV 1, TV 2, MTV 3 και Nelonen, οι οποίοι συγκέντρωσαν 95 % των μεριδίων της αγοράς τηλεθέασης το 1999 και 94,2 % το 2000, ανήλθε σε 66,25 % και 69,5 % κατά μέσον όρο το 1999 και το 2000 αντίστοιχα, ήτοι εμφάνισε μέση αύξηση κατά 3,25 ποσοστιαίες μονάδες κατά την περίοδο αναφοράς.

* Κατά την περίοδο αναφοράς, και οι 4 σταθμοί που αναφέρονται στην έκθεση υπερβαίνουν το πλειοψηφικό ποσοστό που προβλέπεται από το άρθρο 4 της οδηγίας (με ποσοστά που κυμάνθηκαν από 52 % έως 86 % το 1999 και από 53 % έως 85 % το 2000). Το ποσοστό συμμόρφωσης, ως προς τον αριθμό των σταθμών, ανέρχεται σε 100 %.

* Σε σύνολο 4 σταθμών που αναφέρονται στην έκθεση, υπογραμμίζεται ότι 3 σταθμοί αύξησαν το ποσοστό του χρόνου εκπομπής που αφιερώνεται σε ευρωπαϊκά έργα και 1 σταθμός το μείωσε ανεπαίσθητα (κατά 1 %). Η γενική τάση, ως προς τον αριθμό των σταθμών, είναι επομένως η αύξηση του προγραμματισμού ευρωπαϊκών έργων κατά την περίοδο αναφοράς.

Σουηδία :

* Η εκπομπή ευρωπαϊκών έργων από τους σταθμούς SVT 1, SVT 2 και TV 4, οι οποίοι συγκέντρωσαν 74,2% των μεριδίων της αγοράς τηλεθέασης το 1999 και 71, 9 % το 2000 [43], ανήλθε σε 73,83 % και 74,45 % κατά μέσον όρο το 1999 και το 2000 αντίστοιχα, ήτοι εμφάνισε μέση αύξηση κατά 0,62 ποσοστιαίες μονάδες κατά την περίοδο αναφοράς.

[43] Δεν ελήφθησαν υπόψη οι σταθμοί TV 3 AB (μερίδιο της αγοράς τηλεθέασης 10,8 % το 1999 και 11,4 % το 2000) και TV 5 AB/Kanal 5 (μερίδιο της αγοράς τηλεθέασης 5,9 % το 1999 και 6,1 % το 2000) λόγω της απουσίας στοιχείων για το 1999 (έναρξη ψηφιακής εκπομπής το 2000) Για το 2000, υπογραμμίζεται ότι το μέσο ποσοστό των ακόλουθων 5 σταθμών: SVT 1, SVT 2, TV4, TV 3 AB, TV 5 AB/ Kanal 5 ανέρχεται σε 51,97 % (μετάδοση ευρωπαϊκών έργων).

* Για το 1999, σε σύνολο 21 σταθμών που αναφέρονται στην έκθεση [44], 12 σταθμοί υπερβαίνουν το πλειοψηφικό ποσοστό που προβλέπεται από το άρθρο 4 της οδηγίας. Οι 9 σταθμοί που υπολείπονται αυτού του ποσοστού είναι οι εξής: TV 1000 (26 %), Cinema (25%), «6» (42 %), Canal + (23 %), Canal + Gul (25%), Canal + Bla (20 %), Kiosk (12 %), CineCinemas (5,75 %), NollEttan Television (47%). Το ποσοστό συμμόρφωσης, ως προς τον αριθμό των σταθμών, ανέρχεται σε 57 %. Για το 2000, σε σύνολο 26 σταθμών που αναφέρονται στην έκθεση [45], 15 σταθμοί υπερβαίνουν το πλειοψηφικό ποσοστό που προβλέπεται από το άρθρο 4 της οδηγίας και δεν περιλαμβάνονται στοιχεία για 1 σταθμό. Οι 10 σταθμοί που υπολείπονται αυτού του ποσοστού είναι οι εξής: TV 3 AB (17%), TV5 AB (19,5 %), TV 1000 (24 %), Cinema (23%), Z TV (19 %), Canal + (32 %), Canal + Gul (36%), Canal + Bla (36 %), Kiosk (14,1 %), CineCinemas (23 %). Υπογραμμίζεται ότι οι σταθμοί «6» (50 %) και NollEttan Television (100 %) επιτυγχάνουν πλέον την πλειοψηφικό ποσοστό που προβλέπεται στο άρθρο 4 της οδηγίας. Το ποσοστό συμμόρφωσης, ως προς τον αριθμό των σταθμών, ανεξαρτήτως τύπου, ανέρχεται σε 58 %. Οι λόγοι για τη μη συμμόρφωση επεξηγούνται στην έκθεση. Σύμφωνα με την έκθεση, τέτοιοι λόγοι είναι κατά βάση ότι οι σταθμοί δημιουργήθηκαν πρόσφατα, ο θεματικός χαρακτήρας του προγραμματισμού ορισμένων σταθμών (κινηματογραφικές ταινίες) ή/και ο τρόπος εκμετάλλευσης (συνδρομητική τηλεόραση), η απουσία ποιοτικών ευρωπαϊκών ταινιών ή ακόμη η χαμηλή τιμή των αμερικανικών παραγωγών σε σχέση με τις σουηδικές και ευρωπαϊκές παραγωγές. Η Επιτροπή επισημαίνει ότι ελήφθησαν ή προβλέπονται διορθωτικά μέτρα για τις περιπτώσεις μη συμμόρφωσης (ζητείται αύξηση στις αγορές ευρωπαϊκών προγραμμάτων και αναζήτηση ποιοτικών ευρωπαϊκών ταινιών). Στην περίπτωση των σταθμών TV 3 AB και TV 5 AB/ Kanal 5, οι οποίοι συγκεντρώνουν σημαντικά μερίδια της αγοράς τηλεθέασης, υπενθυμίζει την υποχρέωση, για το έτος 1999, υποβολής των στοιχείων σχετικά με την εφαρμογή του άρθρου 4 της οδηγίας, ανεξαρτήτως της τεχνικής μεθόδου εκπομπής των ενδιαφερομένων σταθμών (αναλογική ή/και ψηφιακή).

[44] Οι ακόλουθοι σταθμοί θεωρείται ότι εξαιρούνται: SVT 24, ViaSat Sport, DTU TV, TV Butiken

[45] Οι ακόλουθοι σταθμοί θεωρείται ότι εξαιρούνται: SVT 24, ViaSat Sport, DTU TV, TV Butiken

* Σε σύνολο 20 σταθμών για τους οποίους περιλαμβάνονται πλήρη δεδομένα κατά την περίοδο αναφοράς, υπογραμμίζεται ότι 12 σταθμοί αύξησαν το ποσοστό του χρόνου εκπομπής που αφιερώνεται σε ευρωπαϊκά έργα, 5 σταθμοί παρέμειναν σταθεροί και 3 σταθμοί το μείωσαν. Η γενική τάση, ως προς τον αριθμό των σταθμών, ανεξαρτήτως τύπου, είναι επομένως η αύξηση του προγραμματισμού ευρωπαϊκών έργων κατά την περίοδο αναφοράς.

Ηνωμένο Βασίλειο :

* Η εκπομπή ευρωπαϊκών έργων από τους σταθμούς BBC 1, BBC 2, ITV, Channel 4, Channel 5, οι οποίοι συγκέντρωσαν 86,1 % των μεριδίων της αγοράς τηλεθέασης το 1999 και 83,5 % το 2000, ανήλθε σε 64 % και 68,8 % κατά μέσον όρο το 1999 και το 2000 αντίστοιχα, εμφάνισε ήτοι μέση αύξηση κατά 4,8 ποσοστιαίες μονάδες κατά την περίοδο αναφοράς.

Για το 1999, σε σύνολο 97 σταθμών που αναφέρονται στην έκθεση [46], 53 σταθμοί υπερβαίνουν το πλειοψηφικό ποσοστό που προβλέπεται από το άρθρο 4 της οδηγίας [47]. Το ποσοστό συμμόρφωσης, ανεξαρτήτως τύπου, ανέρχεται σε 55 %. Οι ακόλουθοι 44 σταθμοί υπολείπονται αυτού του ποσοστού: 3+ Denmark (18 %), Adult Channel (48 %), Animal Planet (40 %), Bravo (18 %), Disney Channel UK (4 σταθμοί: 27 %), Fox Kids UK (27 %), Fox Kids Scandinavia (20 %), Front Row [48] (35 %), God Channel (35 %), History Channel (26 %), Inspiration network (30 %), Kanal 5 (22 %), Living (37 %), National Geographic (9 %), Nichelodeon (29 %), Nichelodeon Nordic (8 %), Paramount Comedy Channel (23 %), Play Boy TV (15 %), Revival Channel (16 %), Sci-Fi Channel (11 %), Sky Cinema (13 %), Sky Movie Max (7 %), Sky One (46 %), Sky Premier (8 %), Studio Universal (46 %), TCC Nordic (27 %), Television X (33 %), Turner Cartoon Network (28 %), Carton Network (ολλανδικά) (22 %), Carton Network (ιταλικά) (20 %), Carton Network (ισπανικά) (12 %), Carton Network (Σκανδιναβία) (15 %), TNT Classical Movies (11 %), TCM (40 %), TCM (ισπανικά) (40 %), TCM (γαλλικά) (40 %), Trouble (20 %), TV3 Denmark (22 %), TV3 Norway (15 %), TV3 Sweden (22 %), VT4 (15 %). Για το 2000, σε σύνολο 116 σταθμών τους οποίους καταλαμβάνει το άρθρο 4 της οδηγίας [49], 62 σταθμοί υπερβαίνουν το πλειοψηφικό ποσοστό που προβλέπεται από το άρθρο 4 της οδηγίας ενώ δεν περιλαμβάνονται στοιχεία για 2 σταθμούς. Το ποσοστό συμμόρφωσης, ανεξαρτήτως τύπου σταθμού, ανέρχεται σε 53 %. Οι ακόλουθοι 52 σταθμοί υπολείπονται αυτού του ποσοστού: 3+ Denmark (10 %), Biography Channel (5 %), Bravo (15 %), Channel Health (35 %), Discovery Health (44 %), Discovery Kids (48 %), Disney Channel UK (4 σταθμοί: 31 %), Film Four (44 %), Fox Kids UK (38 %), Fox Kids Scandinavia (36 %), Front Row (με το Barker Channel) (48 %), Front Row (χωρίς το Barker Channel) (37 %), God Channel (36 %), History Channel (21 %), Inspiration network (40 %), Kanal 5 (20 %), Living (31 %), National Geographic (16 %), Nichelodeon (20 %), Nichelodeon Nordic (11 %), Paramount Comedy Channel (24 %), Play Boy TV (18 %), Private Blue (49 %), Revival Channel (31 %), Sci-Fi Channel (11 %), Sky Cinema (17 %), Sky Movie Max (4 %), Sky One (34 %), Sky Premier (9 %), Sky Travel Channel (43 %), Studio Universal (47 %), Television X (44 %), Turner Cartoon Network (36 %), Cartoon Network (Boomerang) (21 %), Cartoon Network (ολλανδικά) (26 %), Cartoon Network (γαλλικά) (21 %), Carton Network (ιταλικά) (22 %), Carton Network (ισπανικά) (21 %), Carton Network (Σκανδιναβία) (20 %), TCM (41 %), TCM (ισπανικά) (40 %), TCM (γαλλικά) (41 %), Trouble (24 %), TV3 Denmark (16 %), TV3 Norway (8 %), TV3 Sweden (12 %), V+ Norway (13 %), VT4 (16 %), ZTV (46 %). Οι λόγοι για τη μη συμμόρφωση επεξηγούνται στην έκθεση. Είναι ο θεματικός χαρακτήρας ή η πρόσφατη δημιουργία του σταθμού, η δυσκολία εύρεσης ευρωπαϊκών έργων ή οι μη ανταγωνιστικές τιμές τους, ή ότι πρόκειται για θυγατρικές εταιρειών κρατών μη μελών της Ευρωπαϊκής Ένωσης που προωθούν το δικό τους κατάλογο προγραμμάτων. Η Επιτροπή υπενθυμίζει ότι το ποσοστό που ορίζεται στο άρθρο 4, παρ. 1 εφαρμόζεται, για κάθε έτος, ιδιαίτερα προκειμένου να εξασφαλιστούν ομοιογενείς συνθήκες ανταγωνισμού, σε κάθε τηλεοπτικό πρόγραμμα του ραδιοτηλεοπτικού οργανισμού που υπάγεται στη δικαιοδοσία του εν λόγω κράτους μέλους [50].

[46] Δεν λαμβάνονται υπόψη οι σταθμοί που εξαιρούνται (δηλαδή 51 σταθμοί) ή που δεν λειτουργούσαν κατά την υπό εξέταση περίοδο.

[47] Υπογραμμίζεται ότι στην έκθεση συμπεριλήφθηκαν οι 6 ακόλουθοι σταθμοί που μεταδίδουν εξ ολοκλήρου «ειδήσεις» ή «αθλητικές εκδηλώσεις»: BBC News 24, Sky News, Sky Sports 1, Sky Sports 2, Sky Sports 3, Sky Sports extra.

[48] Χωρίς το σταθμό Barker Channel.

[49] Δεν λαμβάνονται υπόψη οι σταθμοί που εξαιρούνται (δηλαδή 51 σταθμοί) ή που δεν λειτουργούσαν κατά την υπό εξέταση περίοδο.

[50] Πρβλ. άρθρο 4, παρ. 3, δεύτερο εδάφιο, της οδηγίας και σημείο 2.2. των κατευθύνσεων που προτάθηκαν για την εφαρμογή των άρθρων 4 και 5 της οδηγίας «Τηλεόραση χωρίς σύνορα» της 11ης Ιουνίου 1999.

* Σε σύνολο 96 σταθμών για τους οποίους περιλαμβάνονται πλήρη δεδομένα κατά την περίοδο αναφοράς, υπογραμμίζεται ότι 45 σταθμοί αύξησαν το ποσοστό του χρόνου εκπομπής που αφιερώνεται σε ευρωπαϊκά έργα, 9 σταθμοί παρέμειναν σταθεροί και 38 σταθμοί το μείωσαν. Η γενική τάση, ως προς τον αριθμό των σταθμών, ανεξαρτήτως τύπου, είναι επομένως η αύξηση του προγραμματισμού ευρωπαϊκών έργων κατά την περίοδο αναφοράς.

Γενικές Παρατηρήσεις :

(i) Μέθοδος ελέγχου και παρακολούθησης

Οι εκθέσεις που υποβλήθηκαν από τα κράτη μέλη αναφέρονται σε συστήματα ελέγχου και παρακολούθησης («monitoring») η μορφή των οποίων ποικίλλει (πραγματική κατάσταση, έλεγχος των καθημερινών προγραμμάτων, συλλογή στοιχείων από τους ραδιοτηλεοπτικούς οργανισμούς, έρευνα, δειγματοληψία, απλή εκτίμηση σε ορισμένες περιπτώσεις...), κάποιες φορές μάλιστα ανάλογα με τον τρόπο εκπομπής που εξετάζεται (π.χ. έλεγχος των καθημερινών προγραμμάτων στους σταθμούς επίγειας εκπομπής και έρευνα στους καλωδιακούς σταθμούς).

Σχετικά με αυτή την τελευταία παρατήρηση, υπογραμμίζεται ότι ο έλεγχος και η παρακολούθηση έχουν γενικά καλύτερα αποτελέσματα στους σταθμούς επίγειας εκπομπής και στους καλωδιακούς σταθμούς από ό,τι στους δορυφορικούς σταθμούς οι οποίοι, σε πολλές περιπτώσεις, δεν αναφέρονται στις υποβληθείσες εκθέσεις.

Στο πλαίσιο αυτό, η Επιτροπή υπενθυμίζει ότι η υποχρέωση του άρθρου 4, παρ. 3 της οδηγίας «Τηλεόραση χωρίς σύνορα» αφορά κάθε τηλεοπτικό πρόγραμμα που υπάγεται στη δικαιοδοσία του ενδιαφερόμενου κράτους μέλους, ανεξαρτήτως του τρόπου εκπομπής που χρησιμοποιείται (επίγεια, καλωδιακή, δορυφορική εκπομπή), αναλογικής ή/και ψηφιακής. Θα πρέπει, επομένως, να υποβάλλεται ο πλήρης κατάλογος των σταθμών που εμπίπτουν στο πεδίο εφαρμογής του άρθρου 4 της οδηγίας.

(ii) Λόγοι για τη μη συμμόρφωση (μη επίτευξη πλειοψηφικού ποσοστού)

Η πλειονότητα των κρατών μελών των οποίων οι σταθμοί υπάγονται στη δικαιοδοσία τους και οι οποίοι δεν πέτυχαν το πλειοψηφικό ποσοστό που προβλέπεται από το άρθρο 4 της οδηγίας επικαλέσθηκαν τους ακόλουθους λόγους.

α) - Ομαδοποίηση σταθμών του ίδιου ραδιοτηλεοπτικού οργανισμού. Οι εκθέσεις των κρατών μελών επικαλούνται το γεγονός ότι οι σταθμοί που λαμβάνονται υπόψη, αν εξετασθούν αθροιστικά, επιτυγχάνουν ή υπερβαίνουν το πλειοψηφικό ποσοστό που προβλέπεται από την οδηγία.

Αυτή η κατάσταση, η οποία δεν εγγυάται ομοιογενείς συνθήκες ανταγωνισμού μεταξύ των επιμέρους ραδιοτηλεοπτικών οργανισμών και περιορίζει τον προγραμματισμό ευρωπαϊκών έργων σε έναν ή περισσότερους προκαθορισμένους σταθμούς, οδηγεί σε ορισμένες περιπτώσεις στην τεχνητή άθροιση των αποτελεσμάτων ενός «μικρού» σταθμού (όσον αφορά τα μερίδια της αγοράς τηλεθέασης) - ή ακόμη ενός σταθμού με θεματικό χαρακτήρα - με αυτά ενός «μεγάλου» σταθμού με γενικό χαρακτήρα.

β) - Θεματικός χαρακτήρας του προγραμματισμού του σταθμού και πρόοδος που σημειώνεται. Σε πολλές περιπτώσεις, ο θεματικός χαρακτήρας δεν επιτρέπει να επιτευχθεί το πλειοψηφικό ποσοστό (πολύ ειδική και περιορισμένη αγορά)

γ) - Πρόσφατη δημιουργία των σταθμών. Εντούτοις, υπογραμμίζεται ότι πολλοί νέοι σταθμοί που εισέρχονται στην αγορά μεταδίδουν, σε μεγάλο ποσοστό, ευρωπαϊκά έργα από τα πρώτα χρόνια λειτουργίας τους, προκειμένου να διεισδύσουν στην υπό εξέταση αγορά.

δ) - Θυγατρικές εταιρειών κρατών μη μελών της Ευρωπαϊκής Ένωσης. Αυτοί οι σταθμοί προωθούν συστηματικά το δικό τους κατάλογο προγραμμάτων και μεταδίδουν λίγα ευρωπαϊκά έργα.

Στην πράξη, τα κράτη μέλη επικαλούνται συνδυασμούς των παραπάνω λόγων στις εκθέσεις τους. Οι εμπλεκόμενοι σταθμοί είναι συχνά οι ίδιοι σε διαφορετικά κράτη μέλη.

(iii) Διορθωτικά μέτρα που ελήφθησαν ή προβλέπονται για τις περιπτώσεις μη συμμόρφωσης

Οι εκθέσεις αναφέρονται σε διάφορα μέτρα: διαρκής διάλογος, παρακολούθηση των εμπλεκόμενων σταθμών, κλήση με δικαστική όχληση και έναρξη διαδικασίας επιβολής κυρώσεων στους ραδιοτηλεοπτικούς οργανισμούς.

Εντούτοις, σε ορισμένες περιπτώσεις, δεν ελήφθη ούτε προβλέπεται κανένα διορθωτικό μέτρο. Σε αυτό το πλαίσιο, η Επιτροπή υπενθυμίζει την ανάγκη τα ενδιαφερόμενα κράτη μέλη να διασφαλίσουν τον αυξημένο έλεγχο και την παρακολούθηση των σταθμών και να μεριμνούν, κάθε φορά που αυτό είναι εφικτό και με τα κατάλληλα μέτρα, ώστε οι εν λόγω ραδιοτηλεοπτικοί οργανισμοί να επιτυγχάνουν, σύμφωνα με το κριτήριο της προοδευτικότητας, το ποσοστό που προβλέπεται από το άρθρο 4 της οδηγίας.

1.2. Έργα ανεξάρτητων παραγωγών

1.2.1. Εκτίμηση σε κοινοτικό επίπεδο

Αναφορικά με το μεθοδολογικό πλαίσιο, υπενθυμίζεται καταρχάς ότι ορισμένα κράτη μέλη δεν παρέχουν πλήρεις πληροφορίες, ιδιαίτερα όσον αφορά τους ραδιοτηλεοπτικούς οργανισμούς καλωδιακής ή/και δορυφορικής εκπομπής (σταθμοί που συχνά παραλείπονται από τις εθνικές εκθέσεις). Επιπροσθέτως, για κάποιους σταθμούς δεν περιλαμβάνονται πλήρη δεδομένα, ιδιαίτερα όσον αφορά το ποσοστό που αφιερώνεται σε πρόσφατα ευρωπαϊκά έργα.

Στο πλαίσιο αυτό, η Επιτροπή υπενθυμίζει ότι η υποχρέωση του άρθρου 4, παρ. 3 αφορά κάθε τηλεοπτικό πρόγραμμα που υπάγεται στη δικαιοδοσία του ενδιαφερόμενου κράτους μέλους. Επομένως, εναπόκειται στα κράτη μέλη να υποβάλουν έναν κατάλογο όλων των σταθμών που εμπίπτουν στο πεδίο εφαρμογής του άρθρου 5 της οδηγίας, καθώς και τα πλήρη στοιχεία γι' αυτούς τους σταθμούς.

Το πρώτο συμπέρασμα αφορά το μέσο χρόνο εκπομπής (ελάχιστο ποσοστό 10 %) ή, εναλλακτικά, ανάλογα με την επιλογή του κράτους μέλους κατά τη μεταφορά της οδηγίας, το μέσο ποσοστό του προϋπολογισμού των προγραμμάτων (ελάχιστο ποσοστό 10 %) που αφιερώνεται σε ευρωπαϊκά έργα ανεξάρτητων παραγωγών [51] (πρβλ. δείκτη 1 [52]) :

[51] Υπό την έννοια της αιτιολογικής σκέψης 31 της οδηγίας που ορίζει (ενδεικτική απαρίθμηση κριτηρίων): «(...) ότι τα κράτη μέλη θα πρέπει να ορίσουν την έννοια του «ανεξάρτητου παραγωγού» λαμβάνοντας υπόψη κριτήρια όπως το ιδιοκτησιακό καθεστώς της εταιρείας παραγωγής, το πλήθος των προγραμμάτων που παρέχονται στον ίδιο ραδιοτηλεοπτικό οργανισμό καθώς και την ιδιοκτησία των παραγώγων δικαιωμάτων».

[52] Υπενθυμίζεται εδώ ότι, σύμφωνα με το άρθρο 3, παρ. 1 της οδηγίας, τα κράτη μέλη έχουν την ευχέρεια, όσον αφορά τους οργανισμούς που υπάγονται στη δικαιοδοσία τους, να τηρούν αυστηρότερους ή λεπτομερέστερους κανόνες. Στην πράξη, η πλειονότητα των κρατών μελών έχει κάνει χρήση αυτού του δικαιώματος.

- ο μέσος όρος εκπομπής που αφιερώνεται σε ευρωπαϊκά έργα ανεξάρτητων παραγωγών για το σύνολο των ευρωπαϊκών σταθμών, λαμβάνοντας υπόψη όλα τα κράτη μέλη, ανήλθε σε 37,51 % το 1999 και 40,47 % το 2000, ήτοι εμφάνισε αύξηση κατά 2,95 ποσοστιαίες μονάδες για την περίοδο αναφοράς [53].

[53] Ειδικά για την Ιταλία, όπου τα ποσοστά είναι ιδιαίτερα υψηλά, υπογραμμίζεται ότι αυτά αντικατοπτρίζουν το μέσο επίπεδο υλοποίησης των καθορισμένων στόχων όσον αφορά τις επενδύσεις σε ευρωπαϊκά έργα ανεξάρτητων παραγωγών (εναλλακτική περίπτωση 2 που προβλέπεται από το άρθρο 5 της οδηγίας) και όχι το μέσο επίπεδο μετάδοσης αυτού του τύπου έργων.

- ο μέσος όρος εκπομπής που αφιερώνεται σε αυτόν τον τύπο έργων ποικίλλει ανάλογα με το κράτος μέλος [54] από 21,17 % σε 59 % το 1999 και από 20,94 % σε 59,26 % το 2000.

[54] Δεν ελήφθησαν υπόψη τα αποτελέσματα της Ιταλίας όπου οι μετρήσεις ή τα στοιχεία που παρατίθενται είναι διαφορετικού χαρακτήρα και αντικατοπτρίζουν τις υποχρεώσεις με τη μορφή επενδύσεων και όχι μετάδοσης.

- η γενική τάση, ως προς τον αριθμό των σταθμών, είναι ανοδική κατά την περίοδο αναφοράς σε 9 κράτη μέλη, σταθερή σε 2 κράτη μέλη και πτωτική σε 4 άλλα. Επομένως, η γενική τάση είναι συνολικά θετική.

Το δεύτερο συμπέρασμα αφορά το συνολικό αριθμό σταθμών, ανεξαρτήτως τύπου, που επιτυγχάνουν ή υπερβαίνουν το ελάχιστο ποσοστό 10 % (ποσοστό συμμόρφωσης) που αφιερώνεται σε ευρωπαϊκά έργα ανεξάρτητων παραγωγών (πρβλ. δείκτη 2):

- ο μέσος όρος συμμόρφωσης για το σύνολο των ευρωπαϊκών σταθμών, λαμβάνοντας υπόψη όλα τα κράτη μέλη, ανήλθε σε 85,02 % το 1999 και σε 84,81 % το 2000, ήτοι εμφάνισε πολύ μικρή πτώση κατά 0,21 ποσοστιαίες μονάδες για την περίοδο αναφοράς.

- ο μέσος όρος συμμόρφωσης, ποικίλλει ανάλογα με το κράτος μέλος από 48 % σε 100 % το 1999 και από 58 % σε 100 % το 2000.

- το ποσοστό συμμόρφωσης, ως προς τον αριθμό των σταθμών, παρουσιάζει ανοδικές τάσεις σε 6 κράτη μέλη, είναι σταθερό σε 4 και παρουσιάζει πτώση σε 5 κράτη μέλη. Επομένως, η γενική τάση είναι συνολικά θετική για την περίοδο αναφοράς.

Το τρίτο συμπέρασμα αφορά τη γενική τάση, ως αριθμό σταθμών, ανεξαρτήτως τύπου, του μέρους που αφιερώνεται σε ευρωπαϊκά έργα ανεξάρτητων παραγωγών (πρβλ. δείκτη 3).

- Από την εξέταση των εθνικών εκθέσεων προκύπτει ότι η τάση είναι ανοδική σε 12 κράτη μέλη, σταθερή σε 1 κράτος και πτωτική σε 2 κράτη μέλη. Επομένως, η γενική τάση είναι συνολικά θετική για την περίοδο αναφοράς.

Το τέταρτο συμπέρασμα αφορά το μέσο ποσοστό («κατάλληλο ποσοστό» [55]) που αφιερώνεται σε πρόσφατα ευρωπαϊκά έργα ανεξάρτητων παραγωγών, δηλαδή σε έργα που μεταδίδονται εντός πέντε ετών από την παραγωγή τους (πρβλ. δείκτη 4):

[55] 8 Πρβλ. τους όρους στο τέλος του άρθρου 5 της οδηγίας: «[το ποσοστό αυτό] πρέπει να επιτευχθεί αφιερώνοντας κατάλληλο ποσοστό σε πρόσφατα έργα, δηλαδή σε έργα που μεταδίδονται εντός πέντε ετών από την παραγωγή τους.»

- ο μέσος όρος εκπομπής που αφιερώνεται σε πρόσφατα έργα για το σύνολο των ευρωπαϊκών σταθμών, λαμβάνοντας υπόψη όλα τα κράτη μέλη, ανήλθε σε 53,80 % το 1999 και 55,71 % το 2000, ήτοι σημείωσε αύξηση κατά 1,91 ποσοστιαίες μονάδες για την περίοδο αναφοράς.

- ο μέσος όρος εκπομπής που αφιερώνεται σε αυτόν τον τύπο έργων ποικίλλει ανάλογα με το κράτος μέλος [56] από 13,48 % σε 81,4 % το 1999 και από 12,34 % σε 80,25 % το 2000.

[56] Σημειώνεται ότι στην περίπτωση της Πορτογαλίας τα στοιχεία που υποβλήθηκαν δεν αντανακλούν το πραγματικό ποσοστό των πρόσφατων ευρωπαϊκών έργων στο σύνολο των ευρωπαϊκών έργων ανεξάρτητων παραγωγών (θεωρητικό επίπεδο).

- η γενική τάση, ως προς τον αριθμό των σταθμών, ανεξαρτήτως τύπου, είναι ανοδική σε 8 κράτη μέλη, σταθερή σε 1 κράτος μέλος και πτωτική στα άλλα 6 κράτη. Επομένως, η γενική τάση είναι συνολικά θετική για την περίοδο αναφοράς.

- Το πέμπτο συμπέρασμα αφορά τη γενική τάση, ως αριθμό σταθμών, ανεξαρτήτως τύπου, του μέρους που αφιερώνεται σε πρόσφατα ευρωπαϊκά έργα ανεξάρτητων παραγωγών (πρβλ. δείκτη 5).

- Από την εξέταση των εθνικών εκθέσεων προκύπτει ότι η τάση είναι ανοδική σε 14 κράτη μέλη και σταθερή στο 15ο. Επομένως, η γενική τάση είναι συνολικά θετική.

Συνοπτικά, προκύπτει ότι το σύνολο αυτών των θετικών αποτελεσμάτων - η πλειονότητα των δεικτών παρουσιάζει ανοδικές τάσεις κατά την περίοδο αναφοράς - τείνει προς την υλοποίηση των στόχων που προβλέπονται από την οδηγία «Τηλεόραση χωρίς σύνορα».

Ο πίνακας που ακολουθεί συνοψίζει την κατάσταση σε κοινοτικό επίπεδο όσον αφορά την εφαρμογή του άρθρου 5 της οδηγίας για την υπό εξέταση περίοδο.

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

1.2.2. Εκτίμηση σε επίπεδο κράτους μέλους

Αυστρία :

1. Ανεξάρτητη παραγωγή :

* Το μέσο ποσοστό που αφιερώνεται σε ευρωπαϊκά έργα ανεξάρτητων παραγωγών για το σύνολο των σταθμών ανήλθε σε 40,63 % το 1999 και σε 47,30 % το 2000, ήτοι σημείωσε αύξηση κατά 6,67 ποσοστιαίες μονάδες κατά την περίοδο αναφοράς.

* Για το σύνολο της περιόδου αναφοράς, το ποσοστό συμμόρφωσης, ως προς τον αριθμό των σταθμών, ανήλθε σε 100 %. Οι 4 σταθμοί που αναφέρονται στην έκθεση υπερβαίνουν το ελάχιστο ποσοστό του 10 % που αφιερώνεται σε ευρωπαϊκά έργα ανεξάρτητων παραγωγών (με ποσοστά που κυμάνθηκαν από 19,3 % έως 81,2 % το 1999 και από 13,7 % έως 97,91 % το 2000).

* Η γενική τάση, ως προς τον αριθμό των σταθμών, είναι ανοδική. Με εξαίρεση το σταθμό ORF1 (19,3 % το 1999 και 13,7 % 2000), όλοι οι σταθμοί αύξησαν, κατά την περίοδο αναφοράς, το ποσοστό που αφιερώνεται σε έργα ανεξάρτητων παραγωγών. Σημειώνεται ότι ο σταθμός ATV Privatfernseh, ο οποίος εισήλθε πρόσφατα στην αγορά, αφιερώνει σημαντικό μέρος του προγράμματός του σε έργα ανεξάρτητων παραγωγών.

2. Ποσοστό πρόσφατων έργων στο πλαίσιο της ανεξάρτητης παραγωγής :

* Το μέσο ποσοστό που αφιερώνεται σε πρόσφατα έργα για το σύνολο των σταθμών ανήλθε σε 46,07 % το 1999 και σε 58,37 % το 2000, ήτοι σημείωσε αύξηση κατά 12,30 ποσοστιαίες μονάδες. Αυτό το ποσοστό υπερβαίνει πλέον το πλειοψηφικό ποσοστό.

* Η γενική τάση, ως προς τον αριθμό των σταθμών, του ποσοστού που αφιερώνεται σε πρόσφατα έργα είναι ανοδική. Οι 4 σταθμοί που αναφέρονται στην έκθεση αύξησαν το ποσοστό τους κατά την περίοδο αναφοράς. Σημειώνεται ότι το 2000, όλοι οι σταθμοί ξεπέρασαν το κατώφλι του 50 % (με ποσοστά που κυμάνθηκαν από 31,1 % έως 54,7 % το 1999 και από 52,55 % έως 67,1% το 2000).

Βέλγιο [57] :

[57] Λόγω της υποβολής δύο ξεχωριστών εκθέσεων, η εξέταση πραγματοποιήθηκε λαμβάνοντας υπόψη τη διάκριση ανάμεσα στους σταθμούς της Γαλλικής Κοινότητας και σε αυτούς της Φλαμανδικής Κοινότητας.

Γαλλική Κοινότητα :

1. Ανεξάρτητη παραγωγή :

* Το μέσο ποσοστό που αφιερώνεται σε ευρωπαϊκά έργα ανεξάρτητων παραγωγών για το σύνολο των σταθμών ανήλθε σε 33,84 % το 1999 και σε 28,22 % το 2000, ήτοι σημείωσε μείωση κατά 5,62 ποσοστιαίες μονάδες κατά την περίοδο αναφοράς. Αυτή η πτώση οφείλεται κατά κύριο λόγο στο σταθμό RTBF 2 (44,9 % το 1999 και 25 % το 2000).

* Για το σύνολο της περιόδου αναφοράς, το ποσοστό συμμόρφωσης, ως προς τον αριθμό των σταθμών, ανήλθε σε 62,5 %. Σε σύνολο 8 σταθμών [58], 5 σταθμοί υπερβαίνουν το ελάχιστο όριο του 10 % που αφιερώνεται σε έργα ανεξάρτητων παραγωγών (με ποσοστά που κυμάνθηκαν από 15,7 % έως 44,9 % το 1999 και από 21,2 % έως 41,7 % το 2000). Σημειώνεται ότι στην έκθεση δεν περιλαμβάνονται στοιχεία για το σταθμό Liberty TV καθώς και τους δύο πρόσθετους σταθμούς του οργανισμού Canal +.

[58] Ο σταθμός HSE που είναι αφιερωμένος εξ ολοκλήρου σε υπηρεσίες τηλεαγοράς και ο σταθμός Canal Z που μεταδίδει αποκλειστικά οικονομικές και χρηματοοικονομικές ειδήσεις δεν ελήφθησαν υπόψη.

* Η γενική τάση, ως προς τον αριθμό των σταθμών, είναι συνολικά πτωτική κατά την περίοδο αναφοράς. Σε σύνολο 5 σταθμών για τους οποίους περιλαμβάνονται δεδομένα, 2 σταθμοί αύξησαν το ποσοστό που αφιερώνεται σε έργα ανεξάρτητων παραγωγών (Club και Canal +) και 3 σταθμοί το μείωσαν (RTBF 1, RTBF 2, RTL Tvi).

2. Ποσοστό πρόσφατων έργων στο πλαίσιο της ανεξάρτητης παραγωγής :

* Το μέσο ποσοστό που αφιερώνεται σε πρόσφατα έργα για το σύνολο των σταθμών ανήλθε σε 58,93 % το 1999 και σε 57,17 % το 2000, ήτοι αύξηση κατά 1,77 ποσοστιαίες μονάδες κατά την περίοδο αναφοράς. Σημειώνεται ότι δεν περιλαμβάνονται στοιχεία για 5 σταθμούς: RTBF 1, RTBF 2, Liberty TV και για τους πρόσθετους σταθμούς του Canal + που αναφέρονται στην έκθεση.

* Η γενική τάση, ως προς τον αριθμό των σταθμών, του ποσοστού που αφιερώνεται σε πρόσφατα έργα είναι συνολικά πτωτική. Σε σύνολο 3 σταθμών που αναφέρονται στην έκθεση, 1 σταθμός αύξησε το ποσοστό του και 2 σταθμοί το μείωσαν. Υπογραμμίζεται, ωστόσο, ότι 2 σταθμοί υπερβαίνουν το κατώφλι του 50 % (με ποσοστά που κυμάνθηκαν από 16,6 % έως 93,7 % το 1999 και από 13 % έως 94,8 % το 2000).

Φλαμανδική Κοινότητα :

1. Ανεξάρτητη παραγωγή :

* Το μέσο ποσοστό που αφιερώνεται σε ευρωπαϊκά έργα ανεξάρτητων παραγωγών για το σύνολο των σταθμών ανήλθε σε 55,44 % το 1999 και σε 56 % το 2000, ήτοι εμφάνισε αύξηση κατά 0,56 ποσοστιαίες μονάδες.

* Για το 1999, το ποσοστό συμμόρφωσης, ως προς τον αριθμό των σταθμών, ανήλθε σε 89 %. Σε σύνολο 9 σταθμών που αναφέρονται στην έκθεση, 8 σταθμοί υπερβαίνουν το ελάχιστο όριο του 10 % που αφιερώνεται σε έργα ανεξάρτητων παραγωγών (με ποσοστά που κυμάνθηκαν από 16 % έως 100 %). Μόνο ο σταθμός Liberty TV.com, που έχει θεματικό χαρακτήρα, δεν μεταδίδει ευρωπαϊκά έργα ανεξάρτητων παραγωγών.

* Για το 2000, το ποσοστό συμμόρφωσης, ως προς τον αριθμό των σταθμών, ανήλθε σε 70%. Σε σύνολο 10 σταθμών που αναφέρονται στην έκθεση, 7 σταθμοί υπερβαίνουν το ελάχιστο όριο του 10 % που αφιερώνεται σε έργα ανεξάρτητων παραγωγών (με ποσοστά που κυμάνθηκαν από 16 % έως 100 %) ενώ δεν περιλαμβάνονται στοιχεία για 2 σταθμούς. Μόνο ο σταθμός Liberty TV.com δεν μεταδίδει ευρωπαϊκά έργα ανεξάρτητων παραγωγών.

* Η γενική τάση, ως προς τον αριθμό των σταθμών, είναι συνολικά ανοδική. Σε σύνολο 8 σταθμών για τους οποίους περιλαμβάνονται πλήρη δεδομένα κατά την περίοδο αναφοράς, 5 σταθμοί αύξησαν το ποσοστό που αφιερώνεται σε ευρωπαϊκά έργα ανεξάρτητων παραγωγών και 3 παρέμειναν σταθεροί.

2. Ποσοστό πρόσφατων έργων στο πλαίσιο της ανεξάρτητης παραγωγής :

* Το μέσο ποσοστό που αφιερώνεται σε πρόσφατα ευρωπαϊκά έργα ανεξάρτητων παραγωγών για το σύνολο των σταθμών, ανεξαρτήτως τύπου, ανήλθε σε 78,67 % το 1999 και σε 80,75 % το 2000, ήτοι εμφάνισε αύξηση κατά 2,08 ποσοστιαίες μονάδες.

* Η γενική τάση, ως προς τον αριθμό των σταθμών, του ποσοστού που αφιερώνεται σε πρόσφατα έργα είναι συνολικά ανοδική. Σε σύνολο 8 σταθμών για τους οποίους περιλαμβάνονται πλήρη στοιχεία, 4 σταθμοί αύξησαν το ποσοστό τους, 3 σταθμοί παρέμειναν σταθεροί (εκ των οποίων 2 επιτυγχάνουν ήδη πολύ υψηλά επίπεδα) και 1 σταθμός παρουσίασε πτώση (μικρή).

Γερμανόφωνη κοινότητα: δεν υποβλήθηκε σχετική έκθεση από τις αρμόδιες αρχές.

Γερμανία :

1. Ανεξάρτητη παραγωγή :

* Το μέσο ποσοστό που αφιερώνεται σε ευρωπαϊκά έργα ανεξάρτητων παραγωγών για το σύνολο των σταθμών ανήλθε σε 46,30 % το 1999 και σε 46,72 % το 2000, ήτοι εμφάνισε αύξηση κατά 0,42 ποσοστιαίες μονάδες.

* Για το 1999, σε σύνολο 23 σταθμών [59], 17 σταθμοί υπερβαίνουν το ελάχιστο όριο του 10 % που προβλέπεται από το άρθρο 5 της οδηγίας ενώ δεν περιλαμβάνονται στοιχεία για 2 σταθμούς. Οι ακόλουθοι 4 σταθμοί δεν επιτυγχάνουν αυτό το ποσοστό: 13th Street (4 %), Studio Universal (2 %), VIVA (2 %), VIVA 2 (0 %). Το ποσοστό συμμόρφωσης, ως προς τον αριθμό των σταθμών, ανεξαρτήτως τύπου, ανήλθε σε 74 % το 1999. Για το 2000, 17 σταθμοί υπερβαίνουν το ελάχιστο όριο του 10 % και δεν περιλαμβάνονται στοιχεία για 2 σταθμούς. Οι ακόλουθοι 5 σταθμοί δεν επιτυγχάνουν αυτό το ποσοστό: 13th Street (6 %), Phoenix (7.53 %), Studio Universal (5 %), VIVA (3 %), VIVA 2 ( 0%). Το ποσοστό συμμόρφωσης, ως προς τον αριθμό των σταθμών, ανεξαρτήτως τύπου, ανήλθε σε 71 % το 2000.

[59] Σημειώνεται ότι, σε αντίθεση με την προηγούμενη έκθεση (περίοδος 1997-1998), ο σταθμός Deusche Welle TV δεν περιλαμβάνεται στο έγγραφο που υποβλήθηκε για το σύνολο της περιόδου αναφοράς.

* Η γενική τάση, ως προς τον αριθμό των σταθμών, είναι συνολικά ανοδική. Σε σύνολο 21 σταθμών για τους οποίους περιλαμβάνονται πλήρη δεδομένα, 10 σταθμοί αύξησαν το ποσοστό που αφιερώνεται σε ευρωπαϊκά έργα ανεξάρτητων παραγωγών, 6 σταθμοί παρέμειναν σταθεροί (εκ των οποίων 3 με ποσοστό 100 %) και 5 σταθμοί παρουσίασαν μικρή πτώση.

2. Ποσοστό πρόσφατων έργων στο πλαίσιο της ανεξάρτητης παραγωγής :

* Το μέσο ποσοστό που αφιερώνεται σε πρόσφατα έργα για το σύνολο των σταθμών ανήλθε σε 60,27 % το 1999 και σε 64,37 % το 2000, ήτοι εμφάνισε αύξηση κατά 4,11 ποσοστιαίες μονάδες κατά την περίοδο αναφοράς.

* Η γενική τάση, ως προς τον αριθμό των σταθμών, του ποσοστού που αφιερώνεται σε πρόσφατα έργα είναι συνολικά ανοδική. Σε σύνολο 21 σταθμών για τους οποίους περιλαμβάνονται πλήρη στοιχεία, 10 σταθμοί αύξησαν το ποσοστό τους, 6 σταθμοί παραμένουν σταθεροί και 5 σταθμοί το μείωσαν.

Δανία :

1. Ανεξάρτητη παραγωγή :

* Το μέσο ποσοστό που αφιερώνεται σε ευρωπαϊκά έργα ανεξάρτητων παραγωγών για το σύνολο των σταθμών ανήλθε σε 40,20 % το 1999 και σε 58,86 % το 2000, ήτοι εμφάνισε αύξηση κατά 18,66 ποσοστιαίες μονάδες.

* Για το σύνολο της περιόδου αναφοράς, το ποσοστό συμμόρφωσης, ως προς τον αριθμό των σταθμών, ανήλθε σε 100 %. Το σύνολο των σταθμών που αναφέρονται στην έκθεση υπερβαίνει το ελάχιστο όριο του 10 % που αφιερώνεται σε έργα ανεξάρτητων παραγωγών (με ποσοστά που κυμάνθηκαν από 12 % έως 87 % το 1999 και από 14 % έως 99 % το 2000).

* Η γενική τάση, ως προς τον αριθμό των σταθμών, είναι συνολικά ανοδική. 3 σταθμοί αύξησαν κατά την περίοδο αναφοράς το ποσοστό που αφιερώνεται σε ευρωπαϊκά έργα ανεξάρτητων παραγωγών, 1 σταθμός παρέμεινε σταθερός και 1 το μείωσε. Σημειώνεται επίσης ότι δύο νέοι σταθμοί εισήλθαν στην αγορά και συγκεντρώνουν ήδη πολύ υψηλά ποσοστά (άνω του 80 %).

2. Ποσοστό πρόσφατων έργων στο πλαίσιο της ανεξάρτητης παραγωγής :

* Το μέσο ποσοστό που αφιερώνεται σε πρόσφατα έργα ανεξάρτητων παραγωγών για το σύνολο των σταθμών ανήλθε σε 81,4 % το 1999 και σε 75,43 % το 2000, ήτοι σημείωσε πτώση κατά 5,97 ποσοστιαίες μονάδες. Σημειώνεται ότι, με εξαίρεση ένα νέο σταθμό που εισήλθε στην αγορά (TV BIC+) το 2000, όλοι οι υπόλοιποι σταθμοί υπερβαίνουν το κατώφλι του 50 % (με ποσοστά που κυμάνθηκαν από 63 % έως 100 % το 1999 και από 70% έως 100 % το 2000).

* Η γενική τάση, ως προς τον αριθμό των σταθμών, του ποσοστού που αφιερώνεται σε πρόσφατα έργα είναι συνολικά ανοδική. Σε σύνολο 5 σταθμών για τους οποίους περιλαμβάνονται πλήρη στοιχεία, 2 σταθμοί αύξησαν το ποσοστό τους, 1 παρέμεινε σταθερός (σταθερό ποσοστό 100 %) και 2 σταθμοί το μείωσαν. Επισημαίνονται επίσης οι 2 νέοι σταθμοί που εισήλθαν στην αγορά το 2000 (με ποσοστά που κυμάνθηκαν από 25 % έως 93 %).

Ελλάδα :

1. Ανεξάρτητη παραγωγή :

* Το μέσο ποσοστό που αφιερώνεται σε ευρωπαϊκά έργα ανεξάρτητων παραγωγών για το σύνολο των σταθμών ανήλθε σε 21,17 % το 1999 και σε 20,94 % το 2000, ήτοι μείωση κατά 0,23 ποσοστιαίες μονάδες. Αυτή η μικρή πτώση οφείλεται κατά κύριο λόγο στο ποσοστό του σταθμού Star (46 % το 1999 και 12 % το 2000).

* Το 1999, σε σύνολο 11 σταθμών, 10 σταθμοί υπερβαίνουν το ελάχιστο όριο του 10 % που προβλέπεται από το άρθρο 5 της οδηγίας. Μόνον ο σταθμός Seven TV (Νέα Ραδιοφωνική και Τηλεοπτική ΑΕ) δεν υπερβαίνει αυτό το όριο (5,51 %). Επίσης, δεν περιλαμβάνονται στοιχεία για το σταθμό Alter. Το 2000, σε σύνολο 12 σταθμών, 11 σταθμοί υπερβαίνουν το ελάχιστο όριο του 10 % ενώ δεν περιλαμβάνονται στοιχεία για το σταθμό Alter. Το ποσοστό συμμόρφωσης, ως προς τον αριθμό των σταθμών, ανεξαρτήτως τύπου, ανήλθε σε 91 % το 1999 και σε 92 % το 2000 (με ποσοστά που κυμάνθηκαν από 5,51 % έως 46 % το 1999 και από 12 % έως 35,8 % το 2000).

* Η γενική τάση, ως προς τον αριθμό των σταθμών, είναι συνολικά ανοδική. Σε σύνολο 10 σταθμών για τους οποίους περιλαμβάνονται πλήρη δεδομένα, 4 σταθμοί αύξησαν το ποσοστό που αφιερώνεται σε ευρωπαϊκά έργα ανεξάρτητων παραγωγών, 3 σταθμοί παρέμειναν σταθεροί και 2 σταθμοί (Star και ΝΕΤ) παρουσίασαν πτώση. Επίσης, επισημαίνεται η είσοδος του νέου σταθμού Tempo στην αγορά (56 % το 2000).

2. Ποσοστό πρόσφατων έργων στο πλαίσιο της ανεξάρτητης παραγωγής :

* Το μέσο ποσοστό που αφιερώνεται σε πρόσφατα έργα για το σύνολο των σταθμών ανήλθε σε 45,54 % το 1999 και σε 40,15 % το 2000, ήτοι εμφάνισε πτώση κατά 5,40 ποσοστιαίες μονάδες. Οι σταθμοί ΕΤ-3 και Sky διατήρησαν ένα αρκετά χαμηλό ποσοστό αυτού του τύπου έργων το 1999 (μικρότερο από 10 %). Σημειώνεται ότι δεν περιλαμβάνονται στοιχεία για το σταθμό Alter για όλη την περίοδο αναφοράς.

* Η γενική τάση, ως προς τον αριθμό των σταθμών, είναι συνολικά ανοδική. Σε σύνολο 10 σταθμών για τους οποίους περιλαμβάνονται πλήρη στοιχεία, 5 σταθμοί αύξησαν το ποσοστό τους και 5 σταθμοί το μείωσαν. Ωστόσο, επισημαίνεται η είσοδος του νέου σταθμού Tempo στην αγορά (44,7 % πρόσφατων έργων το 2000).

Ισπανία :

1. Ανεξάρτητη παραγωγή :

* Το μέσο ποσοστό που αφιερώνεται σε ευρωπαϊκά έργα ανεξάρτητων παραγωγών για το σύνολο των σταθμών ανήλθε σε 36,44 % το 1999 και σε 40,24 % το 2000, ήτοι εμφάνισε αύξηση κατά 3,76 ποσοστιαίες μονάδες.

* Για το 1999, το ποσοστό συμμόρφωσης, ως προς τον αριθμό των σταθμών, ανήλθε σε 95 %. Σε σύνολο 40 σταθμών, μόνο 2 σταθμοί υπολείπονται του ελάχιστου ορίου του 10 % των έργων ανεξάρτητων παραγωγών: AXN (7,90 %) και Nichelodeon (0%). Για το 2000, στο πλαίσιο της αύξησης του συνολικού αριθμού σταθμών (5 σταθμοί επιπλέον), το ποσοστό συμμόρφωσης ανήλθε σε 96 %. Σε σύνολο 45 σταθμών, 2 σταθμοί υπολείπονται του ελάχιστου ορίου AXN (7,5 %) και Studio Universal (9,13 %).

* Η γενική τάση, ως προς τον αριθμό των σταθμών, είναι συνολικά ανοδική. Σε σύνολο 40 σταθμών για τους οποίους περιλαμβάνονται πλήρη στοιχεία, 22 σταθμοί αύξησαν το ποσοστό που αφιερώνεται σε ευρωπαϊκά έργα ανεξάρτητων παραγωγών, 2 σταθμοί παρέμειναν σταθεροί (εκ των οποίων ένας με ποσοστό 100 %) και 16 σταθμοί το μείωσαν. Επίσης, επισημαίνεται ότι η είσοδος 5 νέων σταθμών στην αγορά ενισχύει αυτή την τάση.

2. Ποσοστό των πρόσφατων έργων στο πλαίσιο της ανεξάρτητης παραγωγής :

* Το μέσο ποσοστό που αφιερώνεται σε πρόσφατα ευρωπαϊκά έργα ανεξάρτητων παραγωγών για το σύνολο των σταθμών ανήλθε σε 20,80 % το 1999 και σε 24,82 % το 2000, ήτοι αύξηση κατά 4,02 ποσοστιαίες μονάδες κατά την περίοδο αναφοράς. Επισημαίνεται ότι οι ακόλουθοι σταθμοί αφιερώνουν ένα σχετικά χαμηλό ποσοστό (μικρότερο από 10 %) στα πρόσφατα έργα: TCM, AXN, Cine Paraiso (μόνο το 1999), Alucine, Hispavision, Nostalgia, Cinemania (μόνο το 1999), Disney Channel (μόνο το 1999), Nichelodeon, Calle 13, Studio Universal (μόνο το 1999), Cine 600, Cine Classic Espana, Canal 33, Telemadrid.

* Η γενική τάση, ως προς τον αριθμό των σταθμών, ανεξαρτήτως τύπου, είναι συνολικά ανοδική. Σε σύνολο 40 σταθμών για τους οποίους περιλαμβάνονται πλήρη στοιχεία κατά την περίοδο αναφοράς, 26 σταθμοί αύξησαν το ποσοστό τους, 1 σταθμός παρέμεινε σταθερός, 12 σταθμοί παρουσίασαν πτώση και 1 σταθμός διατηρεί μηδενικό ποσοστό. Αξίζει να σημειωθεί ότι 4 στους 5 νέους σταθμούς που εισήλθαν στην αγορά το 2000 ενισχύουν αυτή την τάση (με ποσοστά που κυμάνθηκαν από 25,70 % έως 47,2 %).

Γαλλία :

1. Ανεξάρτητη παραγωγή :

* Το μέσο ποσοστό που αφιερώνεται σε ευρωπαϊκά έργα ανεξάρτητων παραγωγών [60] για το σύνολο των σταθμών, ανεξαρτήτως τύπου, ανήλθε σε 59 % το 1999 και σε 59,26 % το 2000, ήτοι εμφάνισε αύξηση κατά 0,26 ποσοστιαία μονάδα.

[60] Όσον αφορά τους σταθμούς επίγειας εκπομπής, πρόκειται για το ποσοστό της ανεξάρτητης παραγωγής που υπολογίστηκε με βάση τον κύκλο εργασιών της εταιρείας.

* Το 1999, σε σύνολο 54 σταθμών, 44 σταθμοί υπερβαίνουν το ελάχιστο όριο του 10 %. Επίσης, δεν περιλαμβάνονται στοιχεία για 10 σταθμούς. Όλοι οι σταθμοί για τους οποίους περιλαμβάνονται στοιχεία υπερβαίνουν αυτό το όριο. Το 2000, σε σύνολο 59 σταθμών, 54 σταθμοί υπερβαίνουν αυτό το όριο ενώ δεν περιλαμβάνονται στοιχεία για 4 σταθμούς. Μόνο ο σταθμός Forum Planθte (0%) δεν μεταδίδει ευρωπαϊκά έργα ανεξάρτητων παραγωγών (ποσοστό 50 % το 1999). Το ποσοστό συμμόρφωσης, ως προς τον αριθμό των σταθμών, ανήλθε σε 81 % το 1999 και σε 92 % το 2000 και αποτελεί σημαντική αύξηση στο πλαίσιο της αύξησης του αριθμού των σταθμών (4 σταθμοί) κατά την περίοδο αναφοράς.

* Η γενική τάση, ως προς τον αριθμό των σταθμών, είναι συνολικά ανοδική. Σε σύνολο 41 σταθμών για τους οποίους περιλαμβάνονται πλήρη στοιχεία, 18 σταθμοί αύξησαν το ποσοστό που αφιερώνεται σε ευρωπαϊκά έργα ανεξάρτητων παραγωγών, 6 σταθμοί παρέμειναν σταθεροί (εκ των οποίων 4 με ποσοστό 100 %) και 17 σταθμοί παρουσίασαν πτώση. Αξίζει να σημειωθεί ότι 4 στους 5 νέους σταθμούς που εισήλθαν στην αγορά αφιερώνουν σημαντικό μέρος του προγραμματισμού τους σε αυτόν τον τύπο έργων (με ποσοστά που κυμάνθηκαν από 25 % έως 100 %).

2. Ποσοστό των πρόσφατων έργων στο πλαίσιο της ανεξάρτητης παραγωγής :

* Το μέσο ποσοστό που αφιερώνεται σε πρόσφατα ευρωπαϊκά έργα ανεξάρτητων παραγωγών για το σύνολο των σταθμών, ανεξαρτήτως τύπου, ανήλθε σε 60,70 % το 1999 και σε 59,73 % το 2000, ήτοι μικρή πτώση κατά 0,98 ποσοστιαίες μονάδες κατά την περίοδο αναφοράς.

* Σημειώνεται ότι οι ακόλουθοι 3 σταθμοί αφιερώνουν λιγότερο από 10 % του προγραμματισμού τους σε πρόσφατα ευρωπαϊκά έργα ανεξάρτητων παραγωγών: Cinιtoile το 1999 (1%), Forum Planθte (7 %) και Cinι Cinιma (0 %) το 2000.

* Η γενική τάση, ως προς τον αριθμό των σταθμών, είναι συνολικά ανοδική. Σε σύνολο 36 σταθμών για τους οποίους περιλαμβάνονται πλήρη στοιχεία για την περίοδο αναφοράς, 17 σταθμοί αύξησαν το ποσοστό τους, 9 παρέμειναν σταθεροί (εκ των οποίων 7 με ποσοστό 100 %) και 10 σταθμοί παρουσίασαν πτώση. Αξίζει να σημειωθεί ότι 4 στους 5 νέους σταθμούς που εισήλθαν στην αγορά αφιερώνουν σημαντικό μέρος του προγραμματισμού τους σε αυτόν τον τύπο έργων (με ποσοστά που κυμάνθηκαν από 41 % έως 64 % για το 2000).

Ιρλανδία :

1. Ανεξάρτητη παραγωγή :

* Το μέσο ποσοστό που αφιερώνεται από το σύνολο των σταθμών σε ευρωπαϊκά έργα ανεξάρτητων παραγωγών παρέμεινε σταθερό στο 29 % κατά την περίοδο αναφοράς.

* Σε σύνολο 4 σταθμών, όλοι υπερβαίνουν το ελάχιστο ποσοστό του 10 % που προβλέπεται από το άρθρο 5 της οδηγίας (με ποσοστά που κυμάνθηκαν από 15 % έως 65 % το 1999 και από 18 % έως 60 % το 2000). Το ποσοστό συμμόρφωσης, ως προς τον αριθμό των σταθμών, ανήλθε επομένως σε 100 % για όλη την περίοδο αναφοράς.

* Η γενική τάση, ως προς τον αριθμό των σταθμών, είναι συνολικά ανοδική. Σε σύνολο 4 σταθμών που αναφέρονται στην έκθεση, 2 σταθμοί αύξησαν το ποσοστό που αφιερώνεται σε έργα ανεξάρτητων παραγωγών, 1 σταθμός παρέμεινε σταθερός και 1 σταθμός παρουσίασε πτώση.

2. Ποσοστό των πρόσφατων έργων στο πλαίσιο της ανεξάρτητης παραγωγής :

* Το μέσο ποσοστό που αφιερώνεται στα πρόσφατα ευρωπαϊκά έργα παρέμεινε σταθερό σε 100 % κατά την περίοδο αναφοράς.

* Η γενική τάση, ως προς τον αριθμό των σταθμών, είναι συνολικά σταθερή κατά την περίοδο αναφοράς. Οι 4 σταθμοί αφιερώνονται εξ ολοκλήρου στα πρόσφατα ευρωπαϊκά έργα.

Ιταλία :

1. Ανεξάρτητη παραγωγή :

* Το μέσο ποσοστό που αφιερώνεται στα ευρωπαϊκά έργα ανεξάρτητων παραγωγών [61] για το σύνολο των σταθμών, ανήλθε σε 68,05 % το 1999 και σε 63,85 % το 2000, ήτοι εμφάνισε πτώση κατά 4,20 ποσοστιαίες μονάδες, κατά την περίοδο αναφοράς.

[61] Η έκθεση κάνει διάκριση ανάμεσα στους σταθμούς επίγειας εκπομπής και στους δορυφορικούς σταθμούς επίγειας εκπομπής. Όσον αφορά τους πρώτους, διευκρινίζει ότι ο νόμος υπ' αριθ. 122/98 για τη μεταφορά της οδηγίας »Τηλεόραση χωρίς σύνορα» προβλέπει, σύμφωνα με τις διατάξεις του άρθρου 2, εδάφιο 3, ότι οι εθνικοί ραδιοτηλεοπτικοί οργανισμοί μεταδίδουν ένα ελάχιστο ποσοστό ίσο με 10% (20% για το σταθμό RAI) ευρωπαϊκών έργων ανεξάρτητων παραγωγών. Επίσης προβλέπει, σύμφωνα με το άρθρο 2, εδάφιο 5, ότι οι σταθμοί επενδύουν, είτε με αγορά είτε με παραγωγή, ένα ποσοστό τουλάχιστον ίσο με 10% (20% για το σταθμό RAI) των ετήσιων εσόδων τους από διαφημίσεις σε ευρωπαϊκά έργα, συμπεριλαμβανομένων εκείνων που υλοποιούνται από ανεξάρτητους παραγωγούς. Τα στοιχεία που αφορούν τα ευρωπαϊκά έργα ανεξάρτητων παραγωγών και τα οποία προέκυψαν με βάση την εσωτερική πιστοποίηση από τους ίδιους τους εθνικούς ραδιοτηλεοπτικούς σταθμούς, παρασχέθηκαν απευθείας από αυτούς, όπως και τα στοιχεία που αφορούν τις επενδυτικές υποχρεώσεις. Όσον αφορά τους δεύτερους, διευκρινίζει ότι οι δορυφορικοί οργανισμοί δεν είναι υποχρεωμένοι, σύμφωνα με την εθνική νομοθεσία, να αφιερώνουν 10 % του προγραμματισμού τους σε ευρωπαϊκά έργα ανεξάρτητων παραγωγών. Αντίθετα, είναι υποχρεωμένοι να αφιερώνουν τουλάχιστον 10 % των καθαρών εσόδων τους από διαφημίσεις για την παραγωγή ή την αγορά ευρωπαϊκών οπτικοακουστικών προγραμμάτων, συμπεριλαμβανομένων εκείνων που υλοποιούνται από ανεξάρτητους παραγωγούς.

* Για το 1999, το ποσοστό συμμόρφωσης, ως προς τον αριθμό των σταθμών, ανήλθε σε 79 %. Σε σύνολο 38 σταθμών, μόνο 1 σταθμός (Stream Verde) δεν αφιέρωσε καθόλου χρόνο για τη μετάδοση έργων ανεξάρτητων παραγωγών. Σημειώνεται ότι δεν συμπεριλαμβάνονται στοιχεία για 8 σταθμούς. Για το 2000, το ποσοστό συμμόρφωσης ανήλθε σε 70 %. Σε σύνολο 43 σταθμών, μόνο 2 σταθμοί (Stream Verde, Fox Kids) δεν αφιέρωσαν καθόλου χρόνο για τη μετάδοση έργων ανεξάρτητων παραγωγών. Σημειώνεται ότι δεν συμπεριλαμβάνονται στοιχεία για 11 σταθμούς.

* Η γενική τάση [62], ως προς τον αριθμό των σταθμών, είναι συνολικά ανοδική. Σε σύνολο 29 σταθμών για τους οποίους περιλαμβάνονται πλήρη στοιχεία, 11 σταθμοί αύξησαν το ποσοστό που αφιερώνεται σε ευρωπαϊκά έργα ανεξάρτητων παραγωγών, 10 σταθμοί παρέμειναν σταθεροί και 8 σταθμοί το μείωσαν.

[62] Πρέπει να μετριασθεί η βαρύτητα αυτής της τάσης, καθώς το ποσοστό « 100 % » της έκθεσης υποδηλώνει ότι οι ραδιοτηλεοπτικοί οργανισμοί επένδυσαν, σύμφωνα με την ιταλική νομοθεσία, μεγαλύτερα ποσά από τα έσοδά τους από διαφημίσεις για την αγορά ή την παραγωγή ευρωπαϊκών έργων. Εξάλλου, οι σταθμοί που δεν είχαν έσοδα από διαφημίσεις δεν είναι υποχρεωμένοι να πραγματοποιήσουν τέτοιες επενδύσεις (δεν εμπίπτουν στο πεδίο εφαρμογής της σχετικής διάταξης).

2. Ποσοστό πρόσφατων έργων [63] :

[63] Πρέπει να σημειωθεί ότι τα στοιχεία που υποβλήθηκαν από τις ιταλικές αρχές υπολογίστηκαν, κατ' εφαρμογή του άρθρου 2 του νόμου 122/98, σε σχέση με το σύνολο των ευρωπαϊκών έργων είτε είναι ανεξάρτητων παραγωγών, είτε όχι. Αυτή η μέθοδος υπολογισμού δεν επιτρέπει τον προσδιορισμό του πραγματικού ποσοστού που αφιερώνεται σε έργα ανεξάρτητων παραγωγών υπό την έννοια του άρθρου 5 της οδηγίας «Τηλεόραση χωρίς σύνορα».

* Το μέσο επίπεδο που αφιερώνεται σε πρόσφατα ευρωπαϊκά έργα (στο σύνολό τους χωρίς διάκριση των έργων ανεξάρτητων παραγωγών [64], υπό την έννοια του άρθρου 5 της οδηγίας) για το σύνολο των σταθμών ανήλθε σε 58,45 % το 1999 και σε 61,81 % το 2000, ήτοι αύξηση κατά 3,36 ποσοστιαίες μονάδες κατά την περίοδο αναφοράς.

[64] Πρβλ. προηγούμενη υποσημείωση.

* Σημειώνεται ότι οι ακόλουθοι σταθμοί αφιερώνουν ένα σχετικά χαμηλό ποσοστό (λιγότερο από 10 %) του προγραμματισμού τους σε πρόσφατα ευρωπαϊκά έργα: Coming Soon TV, CineCinema 1 (μόνο το 1999), CineCinemas 2 (το 1999), CineClassics (το 1999), Stream Verde.

* Η γενική τάση, ως προς τον αριθμό των σταθμών, ανεξαρτήτως τύπου, είναι συνολικά ανοδική. Σε σύνολο 25 σταθμών για τους οποίους περιλαμβάνονται πλήρη στοιχεία, 20 σταθμοί αύξησαν το ποσοστό τους, 2 σταθμοί παρέμειναν σταθεροί και 2 σταθμοί παρουσίασαν πτώση.

Λουξεμβούργο :

1. Ανεξάρτητη παραγωγή :

* Το μέσο επίπεδο που αφιερώνεται σε ευρωπαϊκά έργα ανεξάρτητων παραγωγών για το σύνολο των σταθμών, ανήλθε σε 29,93 % το 1999 και σε 28,68 % το 2000, ήτοι εμφάνισε πτώση κατά 1,25 ποσοστιαίες μονάδες.

* Το 1999, σε σύνολο 10 σταθμών, 7 σταθμοί υπερβαίνουν το ελάχιστο όριο του 10 % που προβλέπεται από το άρθρο 5 της οδηγίας. Επίσης, δεν περιλαμβάνονται στοιχεία για 2 σταθμούς. Μόνο ο σταθμός Nordliicht TV δεν μεταδίδει καθόλου τέτοιου τύπου έργα. Το ποσοστό συμμόρφωσης, ως προς τον αριθμό των σταθμών, ανήλθε σε 70 %. Το 2000, σε σύνολο 11 σταθμών, 7 σταθμοί υπερβαίνουν το ελάχιστο ποσοστό του 10 % που προβλέπεται από το άρθρο 5 της οδηγίας ενώ δεν περιλαμβάνονται στοιχεία για 2 σταθμούς. Οι 2 σταθμοί που δεν μεταδίδουν καθόλου ευρωπαϊκά έργα ανεξάρτητων παραγωγών είναι οι Liberty TV και Nordliicht TV. Το ποσοστό συμμόρφωσης, ως προς τον αριθμό των σταθμών, ανήλθε σε 64 % το 2000.

* Η γενική τάση, ως προς τον αριθμό των σταθμών, είναι συνολικά πτωτική. Σε σύνολο 8 σταθμών για τους οποίους περιλαμβάνονται πλήρη στοιχεία, 3 σταθμοί αύξησαν το ποσοστό που αφιερώνεται σε ευρωπαϊκά έργα ανεξάρτητων παραγωγών, 1 σταθμός παρέμεινε σταθερός (με μηδενικό ποσοστό ωστόσο) και 4 σταθμοί παρουσίασαν πτώση.

2. Ποσοστό των πρόσφατων έργων στο πλαίσιο της ανεξάρτητης παραγωγής :

* Το μέσο επίπεδο που αφιερώνεται στα πρόσφατα ευρωπαϊκά έργα ανεξάρτητων παραγωγών για το σύνολο των σταθμών ανήλθε σε 13,48 % το 1999 και σε 12,34 % το 2000, ήτοι παρουσίασε πολύ μικρή πτώση κατά 1,34 ποσοστιαίες μονάδες κατά την περίοδο αναφοράς. Επίσης, δεν περιλαμβάνονται στοιχεία για 3 σταθμούς κατά την περίοδο αναφοράς.

* Σημειώνεται ότι οι ακόλουθοι σταθμοί αφιερώνουν λιγότερο από 10 % του προγραμματισμού τους σε πρόσφατα ευρωπαϊκά έργα: RTL Tιlι Lλtzebuerg (σχεδόν 10 % το 2000), RTL9, Club RTL, Liberty TV, Nordliicht TV. .

* Η γενική τάση, ως προς τον αριθμό των σταθμών, είναι συνολικά ανοδική. Σε σύνολο 7 σταθμών για τους οποίους περιλαμβάνονται πλήρη στοιχεία κατά την περίοδο αναφοράς, 4 σταθμοί αύξησαν το ποσοστό τους, 2 σταθμοί παρουσίασαν πτώση και 1 σταθμός διατήρησε μηδενικό ποσοστό.

Κάτω Χώρες :

1. Ανεξάρτητη παραγωγή :

* Το μέσο ποσοστό που αφιερώνεται σε ευρωπαϊκά έργα ανεξάρτητων παραγωγών για το σύνολο των σταθμών παρέμεινε σταθερό στο 52 % για όλη την περίοδο αναφοράς..

* Το 1999, σε σύνολο 18 σταθμών, 15 σταθμοί υπερβαίνουν το ελάχιστο όριο του 10 % που προβλέπεται από το άρθρο 5 της οδηγίας. Επίσης, δεν περιλαμβάνονται στοιχεία για 3 σταθμούς [65]. Το ποσοστό συμμόρφωσης, ως προς τον αριθμό των σταθμών, ανήλθε σε 83 %. Το 2000, σε σύνολο 21 σταθμών, 18 σταθμοί υπερβαίνουν αυτό το ποσοστό και δεν περιλαμβάνονται στοιχεία για 2 σταθμούς [66]. Μόνο ο σταθμός Net 5 δεν υπερβαίνει το ελάχιστο ποσοστό του 10 % το 2000 (7,6 %). Το ποσοστό συμμόρφωσης, ως προς τον αριθμό των σταθμών, ανήλθε σε 86 %.

[65] Λόγω δυσκολιών σχετικά με τον προσδιορισμό της προέλευσης ορισμένων μουσικών έργων όπως τα βιντεοκλίπ.

[66] Λόγω δυσκολιών σχετικά με τον προσδιορισμό της προέλευσης ορισμένων μουσικών έργων όπως τα βιντεοκλίπ.

* Η γενική τάση, ως προς τον αριθμό των σταθμών, ανεξαρτήτως τύπου, είναι συνολικά ανοδική. Σε σύνολο 15 σταθμών για τους οποίους περιλαμβάνονται πλήρη στοιχεία, 5 σταθμοί αύξησαν το ποσοστό που αφιερώνεται σε ευρωπαϊκά έργα ανεξάρτητων παραγωγών, 2 σταθμοί παρέμειναν σταθεροί (με ποσοστά 50 % και 85 %) και 8 σταθμοί παρουσίασαν πτώση. Επίσης, επισημαίνονται οι 3 νέοι σταθμοί που εισήλθαν στην αγορά και οι οποίοι αφιερώνουν ο καθένας διαφορετικό τμήμα του προγραμμα